
1.	COMHTHÉACS AN TOGRA
•	Forais agus cuspóirí an togra
Is éard atá sa Chomhpháirtíocht maidir le Taighde agus Nuálaíocht i Limistéar na Meánmhara (PRIMA) Comhpháirtíocht Eorpach Institiúidithe faoi Airteagal 185 den Chonradh ar Fheidhmiú an Aontais Eorpaigh (CFAE) a bunaíodh le Cinneadh (AE) 2017/1324[footnoteRef:2], ina bhfuil an tAontas rannpháirteach i gclár taighde arna dhéanamh go comhpháirteach ag roinnt Ballstát. [2: 	Cinneadh (AE) 2017/1324 ó Pharlaimint na hEorpa agus ón gComhairle an 4 Iúil 2017 maidir le rannpháirtíocht an Aontais sa Chomhpháirtíocht maidir le Taighde agus Nuálaíocht i Limistéar na Meánmhara (PRIMA) arna déanamh go comhpháirteach ag roinnt Ballstát, (IO L 185, 18.7.2017, lch. 1)] 

Is é is aidhm do PRIMA acmhainneachtaí taighde agus nuálaíochta a thógáil agus eolas agus réitigh nuálacha chomhchoiteanna a fhorbairt le haghaidh córais agraibhia chun iad a dhéanamh inbhuanaithe, agus le haghaidh soláthar agus bainistiú comhtháite uisce i limistéar na Meánmhara. Tríd an gcuspóir straitéiseach sin a bhaint amach, beidh soláthar uisce agus córais bhia níos aeráid-díonaí, níos éifeachtúla, níos costéifeachtaí agus níos inbhuanaithe ó thaobh an chomhshaoil agus na sochaí de, agus rannchuideoidh sé le ganntanas uisce, slándáil bia, cothú, sláinte, folláine agus fadhbanna imirce a réiteach go réamhtheachtach.
Tá 19 Stát Rannpháirteach in PRIMA faoi láthair: 11 Bhallstát den Aontas Eorpach (an Chróit, an Chipir, an Fhrainc, an Ghearmáin, an Ghréig, an Iodáil, Lucsamburg, Málta, an Phortaingéil, an tSlóivéin agus an Spáinn); 3 thír atá comhlachaithe le Fís 2020 (Iosrael, an Túinéis agus an Tuirc) agus 5 thríú tír nach bhfuil comhlachaithe le Fís 2020 (an Ailgéir, an Éigipt, an Iordáin, an Liobáin agus Maracó).
Is in 2018 a chuir PRIMA tús lena oibriú faoin gClár Réime um Thaighde agus um Nuálaíocht a bhí ann roimhe seo, Fís 2020. Mairfidh an tréimhse ghníomhach chun glaonna taighde agus nuálaíochta a sheoladh faoi Fhís 2020 go dtí 2024. Is é EUR 220 milliún an ranníocaíocht iomlán ón Aontas dá bhforáiltear faoi Fhís 2020 agus bhí gealltanais airgeadais bhunaidh na Stát Rannpháirteach os cionn EUR 270 milliún. Faoi láthair, tagann ranníocaíocht an Aontais ón gclár Fís 2020. Go dtí deireadh 2022, chistigh PRIMA 202 tionscadal comhoibríoch taighde agus nuálaíochta ag a bhfuil buiséad iomlán dar luach EUR 285,7 milliún, lena ngabhann ranníocaíocht EUR 142,67 milliún ó bhuiséad an Aontais agus ranníocaíocht EUR 143,03 milliún ó na Stáit Rannpháirteacha. 
Bhí PRIMA faoi réir meastóireacht eatramhach in 2022 a foilsíodh an 31 Bealtaine 2023[footnoteRef:3]. De réir na tuarascála meastóireachta eatramhaí, léirigh PRIMA gur ionstraim éifeachtach é le haghaidh comhar taighde agus nuálaíochta sa Mheánmhuir, lena gcuirtear chun feidhme príomhleasanna taighde agus nuálaíochta i gcomhréir le tosaíochtaí geopholaitiúla an Aontais. Bunaithe ar a dtaithí dhearfach, dhearbhaigh formhór na Stát Rannpháirteach a ngealltanas fadtéarmach don tionscnamh seo agus d’iarr siad go leanfadh an tAontas de bheith rannpháirteach san fhoirm atá ann faoi láthair, is é sin comhpháirtíocht Eorpach institiúidithe mar atá in Airteagal 185 CFAE.  [3: 	Meastóireacht Eatramhach ar an gComhpháirtíocht maidir le Taighde agus Nuálaíocht i Limistéar na Meánmhara (PRIMA)
COM(2023) 285 final] 

Is éard atá sa togra seo le haghaidh leasú ar Chinneadh 2017/1324 (Bunghníomh PRIMA) síneadh le hoibríocht ghníomhach (foilsiú glaonna taighde agus nuálaíochta) go dtí 2027 faoin gClár Réime um Thaighde agus um Nuálaíocht atá ann faoi láthair - Fís Eorpach. Leis an leasú, déanfar foráil maidir le buiséad breise, ó ranníocaíocht airgeadais an Aontais ón gclár Fís Eorpach agus ó ranníocaíochtaí airgeadais na Stát Rannpháirteach araon, chun a áirithiú go leanfar de ghníomhaíochtaí ar an leibhéal reatha ar feadh trí bliana eile. Cuirfear rialacha oibriúcháin PRIMA in oiriúint do rialacha an chláir Fís Eorpach, lena n‑áirítear cosaint níos fearr ar leasanna airgeadais, ar fhaireachán agus ar thuairisciú an Aontais. Leis an síneadh ar chéim ghníomhach PRIMA go 2027, beidh an tionscnamh seo i gcomhréir le timthriall an chláir faoin gclár Fís Eorpach.
Leis an leasú ar Bhunghníomh PRIMA, beidh gníomhaíochtaí leathnaithe PRIMA in ann leanúint dá chuspóirí reatha, is iad sin dul i ngleic leis na dúshláin atá ann cheana agus atá ag teacht chun cinn a bhaineann le córais uisce, talmhaíochta agus bia i réigiún na Meánmhara, agus taidhleoireacht eolaíochta á cur chun cinn, ailíniú na mbeartas náisiúnta taighde agus nuálaíochta á éascú agus comhar eolaíoch idirnáisiúnta á chumasú san am céanna. D’éirigh an fócas téamach níos ábhartha fós le blianta beaga anuas, mar gheall ar éifeachtaí an athraithe aeráide atá ag méadú, éifeachtaí phaindéim COVID-19 agus éifeacht dhíchobhsaitheach fhogha neamhdhleathach gan údar na Rúise in aghaidh na hÚcráine ar na margaí talmhaíochta leochaileacha i roinnt tíortha Meánmhara.
•	Comhsheasmhacht le forálacha beartais atá sa réimse beartais cheana
Níl aon athrú ar réimsí téamacha agus ar chuspóirí chomhpháirtíocht PRIMA ó thaobh Chinneadh (AE) 2017/1324 de. Tá an fócas téamach ar chórais uisce, talmhaíochta agus bia comhsheasmhach le tosaíochtaí an Aontais atá ann faoi láthair, go háirithe leis an gComhaontú Glas don Eoraip[footnoteRef:4] agus leis an straitéis ghaolmhar ‘Ón bhFeirm go dtí an Forc’[footnoteRef:5], agus leis an straitéis um an Oiriúnú don Athrú Aeráide[footnoteRef:6] agus leis an bPlean Gníomhaíochta maidir le Truailliú Nialasach[footnoteRef:7]. Tá cuspóirí PRIMA ailínithe go maith freisin le cuspóirí Straitéis Bhithgheilleagair an Aontais[footnoteRef:8].  [4: 	https://commission.europa.eu/strategy-and-policy/priorities-2019-2024/european-green-deal_ga]  [5: 	Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún A Farm to Fork Strategy for a fair, healthy and environmentally friendly food system [Straitéis “Ón bhFeirm go dtí an Forc” le haghaidh córas bia atá cothrom, sláintiúil agus neamhdhíobhálach don chomhshaol], COM/2020/381 final]  [6: 	Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún dar teideal Forging a climate‑resilient Europe ‑ the new EU Strategy on Adaptation to Climate Change [Eoraip atá seasmhach ó thaobh na haeráide de a chruthú - Straitéis nua an Aontais Eorpaigh um an Oiriúnú don Athrú Aeráide], COM/2021/82 final]  [7: 	Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún dar teideal Pathway to a Healthy Planet for All EU Action Plan: ‘Towards Zero Pollution for Air, Water and Soil’ [Conair chuig Pláinéad Sláintiúil do Chách, Plean Gníomhaíochta an Aontais um uisce, aer agus ithir saor ó thruailliú], COM/2021/400 final]  [8: 	A sustainable Bioeconomy for Europe[Bithgheilleagar Inbhuanaithe don Eoraip]: Strengthening the connection between economy, society and the environment [An nasc idir an geilleagar, an tsochaí agus an comhshaol a neartú], COM(2018) 673 final] 

Tá sé beartaithe go rannchuideoidh clár taighde agus nuálaíochta an chláir Fís Eorpach leis an gComhaontú Glas don Eoraip agus dealraíonn sé gur ionstraim shonrach í comhpháirtíocht PRIMA chun rannchuidiú éifeachtach a dhéanamh le roinnt de chuspóirí an Chomhaontaithe Ghlais. Go háirithe, tá comhpháirtíocht PRIMA i gcomhréir le cuspóirí an chláir Fís Eorpach, braisle (vi) ‘Bia, an Bithgheilleagar, Acmhainní Nádúrtha, an Talmhaíocht agus an Comhshaol’. Tá Clár Oibre Straitéiseach PRIMA um Thaighde agus um Nuálaíocht go hiomlán comhoiriúnach leis an mbraisle (vi) Plean Straitéiseach. Déantar cláir oibre bhliantúla PRIMA a chomhordú go dlúth le braisle (vi) de Chláir Oibre an chláir Fís Eorpach agus de dhoiciméid chlársceidealaithe na Misean Eorpach[footnoteRef:9] ‘Comhaontú um Ithir don Eoraip’, ‘Ár nAigéin agus ár nUiscí a athbhunú’ agus ‘Oiriúnú don Athrú Aeráide’ chun comhlántacht agus sineirgí a áirithiú. [9: 	Misin an Aontais Eorpaigh sa chlár Fís Eorpach (europa.eu)] 

An togra chun síneadh a chur le PRIMA, tá sé comhsheasmhach leis na critéir agus leis na rialacha maidir le comhpháirtíochtaí Eorpacha institiúidithe a shonraítear leis an Rialachán maidir le Fís Eorpach[footnoteRef:10]. Go háirithe, comhlíonann sé na ceanglais nua maidir le comhpháirtíochtaí Airteagal 185 CFAE a tugadh isteach leis an Rialachán maidir le Fís Eorpach. [10: 	Rialachán (AE) 2021/695 ó Pharlaimint na hEorpa agus ón gComhairle an 28 Aibreán 2021 lena mbunaítear Fís Eorpach – an Clár Réime um Thaighde agus um Nuálaíocht, lena leagtar síos na rialacha maidir le rannpháirtíocht agus scaipeadh agus lena n‑aisghairtear Rialacháin (AE) Uimh 1290/2013 agus (AE) Uimh. 1291/2013 ] 

An coinníoll maidir leis an tairseach rannpháirtíochta sainordaithí de 40 % ar a laghad de na Ballstáit a leagtar amach in Iarscríbhinn III, comhlíontar é ós rud é go nglacann 11 Bhallstát páirt in PRIMA, is é sin 41 % de na Ballstáit.
I dtaca le gealltanas fadtéarmach na gcomhpháirtithe, mar a cheanglaítear le hIarscríbhinn III 1(d), léiríodh é ag seoladh chomhpháirtíocht PRIMA nuair a thug tromlach na Stát Rannpháirteach gealltanas don tréimhse chistiúcháin 10 mbliana. D’athdhearbhaigh na Stáit Rannpháirteacha a ngealltanas i ndearbhú chruinniú aireachta an Aontais don Réigiún Meánmhuirí i mí Iúil 2022[footnoteRef:11], ina litreacha chuig an gCoimisiún agus ina ráitis ag an gComhairle Iomaíochais i mí na Nollag 2022.  [11: 	UfM-Ministerial-Declaration-RI-EN-270622.pdf (ufmsecretariat.org)] 

Luíonn comhpháirtíocht PRIMA le raon feidhme na réimsí téamacha le haghaidh comhpháirtíochtaí Eorpacha institiúidithe a shainítear in Iarscríbhinn VI den Rialachán maidir le Fís Eorpach, go sonrach le réimse comhpháirtíochta 5 ‘Réitigh bhithbhunaithe atá inbhuanaithe, cuimsitheach agus ciorclach’, toisc gur codanna lárnacha den bhithgheilleagar agus de chórais bhithbhunaithe iad na córais uisce, talmhaíochta agus bhia.
•	Comhsheasmhacht le beartais eile de chuid an Aontais
Forbraíonn agus léiríonn PRIMA réitigh nuálacha lena dtacaítear le cur chun feidhme roinnt beartas de chuid an Aontais. Le tionscadail arna gcistiú ag PRIMA, ar tionscadail iad a dhíríonn go téamach ar uisce, ar thalmhaíocht agus ar bhia, cuirtear le cuspóirí na mbeartas earnálach amhail an beartas uisce, go háirithe an Treoir Réime maidir le hUisce[footnoteRef:12], an Comhbheartas Talmhaíochta, an Straitéis Bhithgheilleagair, an Straitéis um an Oiriúnú don Athrú Aeráide agus an Plean Gníomhaíochta don Gheilleagar Ciorclach[footnoteRef:13].  [12: 	Treoir 2000/60/CE ó Pharlaimint na hEorpa agus ón gComhairle an 23 Deireadh Fómhair 2000 lena mbunaítear creat do ghníomhaíocht Chomhphobail i réimse an bheartais uisce, IO L 327, 22/12/2000]  [13: 	Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún - Plean nua Gníomhaíochta don Gheilleagar Ciorclach i gcomhair Eoraip níos glaine agus níos iomaíche, COM/2020/98 final] 

Mar ionstraim le haghaidh comhar idirnáisiúnta, neartaíonn PRIMA an comhar réigiúnach straitéiseach fadtéarmach idir an tAontas agus réigiún na Meánmhara Theas, i gcomhréir le creat comhair an Aontais le Tíortha Chomharsanacht an Deiscirt, mar a cuireadh in iúl sa Teachtaireacht Chomhpháirteach maidir le Clár Oibre Nua don Mheánmhuir[footnoteRef:14] agus ina Phlean Eacnamaíoch agus Infheistíochta, chomh maith leis an idirphlé beartais réigiúnaigh le comhpháirtithe na Meánmhara a formhuiníodh ag Ardán Réigiúnach an Aontais don Réigiún Meánmhuirí maidir le Taighde agus Nuálaíocht. Leagtar amach sa Chlár Oibre Nua don Mheánmhuir cuspóirí le haghaidh na mblianta atá le teacht chun sochaithe níos cothroime, níos rathúla agus níos cuimsithí a thógáil ar mhaithe le daoine, go háirithe an óige, áit ar príomhghné é an taighde agus an nuálaíocht. [14: 	joint_communication_renewed_partnership_southern_neighbourhood.pdf (europa.eu)] 

I gcomhthéacs Threochláir taighde agus nuálaíochta an Aontais don Mheánmhuir, beidh ról lárnach ag comhpháirtíocht PRIMA maidir le cur chun feidhme an treochláir don athrú aeráide, mar a aithníodh i nDearbhú Aireachta an Aontais don Réigiún Meánmhuirí maidir le Taighde agus Nuálaíocht in 2022. 
Ina theannta sin, tacaíonn PRIMA le cur chun feidhme Chur Chuige Domhanda an Aontais i leith Taighde agus Nuálaíochta[footnoteRef:15], ina dtugtar tús áite don Mheánmhuir mar cheann dá réigiúin le haghaidh comhair. [15: 	Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún maidir leis an gCur Chuige Domhanda i leith Taighde agus Nuálaíochta, Straitéis na hEorpa don chomhar idirnáisiúnta i saol athraitheach, COM/2021/252 final
] 

Trí rannchuidiú le ganntanas uisce, slándáil bia, cothú, sláinte, folláine agus fadhbanna imirce a réiteach, tacóidh PRIMA go mór le cur chun feidhme Chlár Oibre 2030 na Náisiún Aontaithe don Fhorbairt Inbhuanaithe, go háirithe Sprioc Forbartha Inbhuanaithe (SDG) 2 (Díothú an Ocrais), SDG 6 (Uisce Glan agus Sláintíocht), SDG 10 (Neamhionannais laghdaithe), agus SDG 12 (Tomhaltas agus Táirgeadh Freagrach), go háirithe i réigiún na Meánmhara.
Trí aghaidh a thabhairt ar na hidirnaisc idir uisce, fuinneamh agus bia agus a spleáchas agus a dtionchar ar éiceachórais, tá ról tábhachtach ag PRIMA chun dlús a chur leis an aistriú a bhfuil géarghá leis i dtreo geilleagar glas i réigiún na Meánmhara lena gcothófar réitigh forbartha atá glas agus inbhuanaithe chun an athléimneacht in aghaidh an athraithe aeráide a mhéadú, agus ar an gcaoi sin rannchuidiú le cuspóirí an Chomhaontaithe Ghlais don Eoraip sa réigiún. Go háirithe, le gníomhaíochtaí PRIMA faoi réimse téamach an bhainistithe uisce, rannchuidítear le baint amach chuspóirí an Chomhaontaithe Ghlais don Eoraip a bhaineann leis an bPlean Gníomhaíochta maidir le Truailliú Nialasach, leis an Straitéis Bhithéagsúlachta agus leis an bPlean Gníomhaíochta Comhtháite um Bainistiú Cothaitheach atá ar na bacáin, agus tacóidh gníomhaíochtaí a bhaineann le réimsí téamacha maidir le córais feirmeoireachta agus slabhra luacha bia le cur chun feidhme na Straitéise ‘Ón bhFeirm go dtí an Forc’.
Tá PRIMA ag féachaint a thuilleadh ar shineirgí a bhfuil gealladh fúthu le hionstraimí eile de chuid Fís Eorpach, e.g. misin Fís Eorpach, go háirithe na misin ‘Comhaontú um Ithir don Eoraip’ agus ‘Sábháil ár nAigéin agus ár nUiscí faoi 2030’. Tá sé beartaithe ag PRIMA a chuid eolais, a bhonneagar agus a líonra a chomhroinnt le comhpháirtithe ábhartha chun tacú le misin trí ghníomhaíochtaí comhpháirteacha sonracha a cheapadh (e.g. glaonna comhordaithe le Misean Fís Eorpach ‘Comhaontú um Ithir don Eoraip’ i bPleananna Oibre Bliantúla PRIMA). Is féidir le PRIMA an ghné idirnáisiúnta de chomhpháirtíochtaí an chláir Fís Eorpach a neartú a thuilleadh[footnoteRef:16]: Córais bhia inbhuanaithe do dhaoine, don phláinéad agus don aeráid; Slándáil Uisce don Phláinéad; Saotharlanna beo agra-éiceolaíochta agus bonneagair thaighde; Talmhaíocht sonraí; Sláinte agus leas ainmhithe.  [16: 	Comhpháirtíochtaí Eorpacha sa chlár Fís Eorpach (europa.eu)] 

Tá PRIMA comhlántach freisin le tosaíocht na Slándála Bia agus Cothaithe agus na Talmhaíochta Inbhuanaithe san idirphlé ardleibhéil beartais idir an tAontas Eorpach agus an tAontas Afracach maidir le comhar taighde agus nuálaíochta. Le tosaíocht na Slándála Bia agus Cothaithe agus na Talmhaíochta Inbhuanaithe, réitítear an bealach do chomhpháirtithe PRIMA le haghaidh tuilleadh comhair phan‑Afracaigh agus thras‑Eorpaigh.
2.	BUNÚS DLÍ, COIMHDEACHT AGUS COMHRÉIREACHT
•	Bunús dlí
[bookmark: _Hlk136436159]Leis an togra, cuirtear síneadh leis an tréimhse ar laistigh di a leanfaidh an tAontas dá rannpháirtíocht in PRIMA ina leagtar amach an creat dlíthiúil is gá chun go mbeidh sé in ann oibriú faoi Chlár Réime Fís Eorpach um Thaighde agus um Nuálaíocht chomh maith leis an Rialachán Airgeadais[footnoteRef:17] agus na gníomhaíochtaí arna dtionscnamh faoi Chlár Réime Fís 2020 um Thaighde agus um Nuálaíocht á saothrú a thuilleadh san am céanna. [17: 	Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n‑aisghairtear Rialachán (AE, Euratom) Uimh. 966/2012 (IO L 193, 30.7.2018, lgh. 1-222)] 

Tá na leasuithe atá beartaithe bunaithe ar an mbunús dlí céanna leis an ngníomh reachtach a fhéachann siad a leasú, go háirithe Airteagal 185 CFAE agus an dara mír d’Airteagal 188 CFAE. 

•	Coimhdeacht (i gcás inniúlacht neamheisiach) 
Tá feidhm ag prionsabal na coimhdeachta sa mhéid is nach bhfuil an togra faoi réir inniúlacht eisiach an Aontais Eorpaigh. Déantar prionsabal na coimhdeachta a chaomhnú tríd an togra a bheith bunaithe ar Airteagal 185 CFAE, a fhorálann go sainráite do rannpháirtíocht an Aontais i gcláir thaighde arna ndéanamh ag Ballstáit éagsúla. 
I dtaca le cuspóirí PRIMA, a leanfaidh a mbaint amach de bheith lárnach sa togra seo, ní féidir leis na Ballstáit iad a bhaint amach go leordhóthanach agus iad ag gníomhú ina n‑aonar, agus é á chur san áireamh go bhfuil breisluach soiléir inléirithe ann maidir le gníomhaíocht a bheith á déanamh ar leibhéal an Aontais i bhfianaise scála, raon feidhme agus chastacht na n‑iarrachtaí is gá chun na huaillmhianta a bhfuil sé d’aidhm aige a shaothrú a bhaint amach. Thairis sin, ós rud é go bhfuil sé d’aidhm ag an togra reachtaíocht an Aontais atá ann cheana a fhorlíonadh, is fearr i gcónaí é sin a bhaint amach ar leibhéal an Aontais seachas leis na tionscnaimh náisiúnta éagsúla. D’ainneoin sin, ba cheart don togra leanúint de ghníomhaíochtaí náisiúnta, áitiúla agus réigiúnacha a chomhlánú agus a threisiú sa réimse ábhartha freisin.
•	Comhréireacht
Comhlíonann an togra prionsabal na comhréireachta, toisc go mbeidh na Ballstáit freagrach as a gclár comhpháirteach agus gach gné oibriúcháin a fhorbairt. Tá sé léirithe ag an sainstruchtúr cur chun feidhme -(PRIMA-IS)- cheana féin gur féidir leis an clár a chur chun feidhme go héifeachtúil agus go héifeachtach[footnoteRef:18]. Soláthróidh an tAontas dreasachtaí le haghaidh comhar feabhsaithe, áiritheoidh sé sineirgí le beartais an Aontais Eorpaigh agus tosaíochtaí an chláir Fís Eorpach agus rannchuideoidh sé leo, déanfaidh sé faireachán ar chur chun feidhme an chláir agus áiritheoidh sé go ndéanfar leasanna airgeadais an Aontais a chumhdach [18: 	Meastóireacht Eatramhach ar an gComhpháirtíocht maidir le Taighde agus Nuálaíocht i Limistéar na Meánmhara (PRIMA), COM(2023) 285 final] 

•	An rogha ionstraime
Is éard atá sa togra seo togra le haghaidh Cinneadh leasaitheach maidir le gníomh reachtach a bhí ann cheana agus a achtaíodh ar bhonn Airteagal 185 CFAE. Maidir le hionstraim den chineál sin, ceanglaítear le hAirteagal 188(2) CFAE go nglacfaidh Parlaimint na hEorpa agus an Chomhairle cinneadh. 
Léirigh torthaí na chéad bhlianta de chur chun feidhme PRIMA agus na tásca ón nGlao ar Fhianaise (féach freisin roinn 3. ‘Comhairliúchán le páirtithe leasmhara’ thíos) gurb í an chomhpháirtíocht Eorpach institiúidithe faoi Airteagal 185 CFAE an bealach is iomchuí chun cuspóirí PRIMA a bhaint amach. Is í an chomhpháirtíocht institiúidithe sin rogha thosaíochta na Stát Rannpháirteach freisin.
Dá leanfaí de PRIMA mar thionscnamh comhpháirtíochta faoi Airteagal 185 CFAE, d’fhéadfaí forbairt an chomhair leanúnaigh le tíortha Comharsanachta a chumasú a thuilleadh. Leanfaidh an tAontas agus na tíortha lena mbaineann dá dtosaíochtaí frithpháirteacha a chinneadh le chéile, agus iad ag dul isteach i gcéim nua comhair, i gcomhréir le tosaíochtaí Bheartas Comharsanachta na hEorpa.
Ina theannta sin, le comhpháirtíocht Eorpach institiúidithe bunaithe ar Airteagal 185 CFAE, ceadaítear raon leathan gníomhaíochtaí taighde agus nuálaíochta agus ranníocaíochtaí airgeadais, de réir na foinse cistiúcháin (Fís Eorpach nó náisiúnta), bainistíochta agus rialacha, ar cruthaíodh ina leith go bhfuil siad éifeachtúil sna chéad bhlianta de chur chun feidhme PRIMA. Tá an ionstraim sin iomchuí freisin le haghaidh rannpháirtíocht tríú tíortha.
3.	TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR
•	Meastóireachtaí ex post/seiceálacha oiriúnachta ar an reachtaíocht atá ann cheana
In 2022, rinne saineolaithe neamhspleácha tríú páirtí meastóireacht eatramhach ar PRIMA lena gcumhdaítear an tréimhse ó bunaíodh PRIMA (2017) go dtí mí an Mhárta 2022.
Deimhníodh sa mheastóireacht eatramhach go raibh dul chun cinn maith déanta ag PRIMA maidir lena chuspóirí a chur chun feidhme agus go mbainistítear go maith é. Tugann PRIMA aghaidh leordhóthanach ar dhúshláin chomhshaoil, shocheacnamaíocha agus bheartais atá ríthábhachtach d’fhorbairt agus d’inbhuanaitheacht réigiún na Meánmhara amach anseo, agus tá ról uathúil aige in éiceachóras taighde agus nuálaíochta na Meánmhara. Chuidigh PRIMA le comhtháthú eolaíoch a chothú ar fud na Stát Rannpháirteach, rud a chuir ar a gcumas do Stáit Rannpháirteacha na Meánmhara Theas, go háirithe, a n‑acmhainneachtaí taighde agus nuálaíochta a ghiaráil. 
Tá breisluach AE ard ag PRIMA freisin toisc go gcuireann sé le príomhthosaíochtaí, príomhchuspóirí agus príomhthionscnaimh pholaitiúla an Aontais amhail an Comhaontú Glas don Eoraip, go háirithe an straitéis ón bhFeirm go dtí an Forc agus an straitéis bhithéagsúlachta, an Straitéis Bhithgheilleagair, an Straitéis um an Oiriúnú don Athrú Aeráide agus an Plean Gníomhaíochta um an nGeilleagar Ciorclach, chomh maith leis na Spriocanna Forbartha Inbhuanaithe uileghabhálacha. 
Moltar sa tuarascáil mheastóireachta eatramhach freisin gníomhaíochtaí chun tuilleadh feabhais a chur ar thorthaí agus ar thionchair PRIMA. 
•	Comhairliúcháin leis na páirtithe leasmhara
Ní dhearnadh aon chomhairliúchán leis na páirtithe leasmhara. Meastar go bhfuil an t‑ionchur ón gcomhairliúchán poiblí bunaidh fós bailí. Ní gá comhairliúchán nua a dhéanamh leis na páirtithe leasmhara i ngeall ar chineál na leasuithe atá beartaithe.
•	Bailiú agus úsáid saineolais
I gcomhthéacs na meastóireachta eatramhaí, foilsíodh Glao ar Fhianaise agus cuireadh na torthaí san áireamh.
•	Measúnú tionchair
Ní dhearnadh aon mheasúnú tionchair. Meastar go bhfuil an anailís bhunaidh agus rogha na roghanna fós bailí. Ní gá measúnú tionchair nua a dhéanamh i ngeall ar chineál an leasaithe.
•	Oiriúnacht rialála agus simpliú
Níltear ag súil le haon éifeacht simpliúcháin ós rud é gur síneadh ar an gcomhpháirtíocht atá ann cheana atá sa togra.
•	Cearta bunúsacha
Níl aon iarmhairt ag an gCinneadh beartaithe maidir le cosaint na gceart bunúsach.
4.	IMPLEACHTAÍ BUISÉADACHA
Suas le EUR 325 mhilliún, lena n‑áirítear ranníocaíocht LEE, a bheidh i ranníocaíocht iomlán an Aontais don tionscnamh leathnaithe. As an méid sin, gealladh EUR 220 milliún ó Chlár Fís 2020 don chlárthréimhse 2018-2024. Is ón gClár Fís Eorpach, braisle (vi) ‘Bia, an Bithgheilleagar, Acmhainní Nádúrtha, an Talmhaíocht agus an Comhshaol’, a thiocfaidh EUR 105 mhilliún, atá le gealladh sa tréimhse 2025-2027.
Is é suas le 6 % uasmhéid na ranníocaíochta ón Aontas le costais riaracháin ar feadh thréimhse iomlán an tionscnaimh, méid a chomhfhreagraíonn do EUR 19.5 milliún ó ranníocaíocht iomlán an Aontais dar luach EUR 325 mhilliún.
Is é Struchtúr Cur Chun Feidhme PRIMA (PRIMA-IS) a bhainistíonn ranníocaíocht an Aontais, tar éis an chomhaontaithe tarmligin agus an chomhaontaithe maidir le haistriú cistí. Ní mór d’fhorálacha an Chinnidh agus an chomhaontaithe tarmligin a tugadh i gcrích in 2018 idir an Coimisiún agus PRIMA-IS a áirithiú go gcosnófaí leasanna airgeadais an Aontais. 
5.	EILIMINTÍ EILE
•	Pleananna cur chun feidhme, agus socruithe faireacháin, meastóireachta agus tuairiscithe
Beidh cur chun feidhme an tionscnaimh bunaithe ar chlár oibre straitéiseach nuashonraithe um thaighde agus nuálaíocht arna chomhaontú idir an Coimisiún agus na Stáit Rannpháirteacha.
Déanfar faireachán ar fheidhmíocht PRIMA trí thuarascálacha bliantúla a chuirfidh PRIMA-IS faoi bhráid an Choimisiúin Eorpaigh lena bhformheas. Áireofar leis sin tuairisciú ar dhul chun cinn maidir leis na príomhtháscairí feidhmíochta agus maidir le méadracht eile a leagtar amach sa chlár oibre straitéiseach um thaighde agus nuálaíocht.
Déantar foráil sa togra go ndéanfar meastóireacht eatramhach bhreise tráth nach déanaí ná 2025 agus meastóireacht deiridh tráth nach déanaí ná 2030.
•	Míniúchán mionsonraithe ar fhorálacha sonracha an togra
Le hAirteagal 1, leasaítear Cinneadh 2017/1324 agus cuirtear in oiriúint é don chreat rialála nua a leagtar síos le Rialachán (AE) 2021/695 maidir le Fís Eorpach agus le Rialachán Airgeadais 2018/1046. 
Déantar foráil in Airteagal 1(1) maidir le leasú ar na comhaontuithe idirnáisiúnta leis na 5 Stát Rannpháirteacha nach bhfuil comhlachaithe leis an gclár Fís Eorpach. 
Déantar foráil in Airteagal 1(3) maidir le ranníocaíocht airgeadais bhreise an Aontais ón gclár Fís Eorpach agus sonraítear ann an líne buiséid den Chlár Fís Eorpach óna soláthrófar ranníocaíocht airgeadais an Aontais. 
Sonraítear in Airteagal 1(5) ranníocaíocht airgeadais íosta na Stát Rannpháirteach agus cuirtear síneadh leis an bhfad a bhfuil an ranníocaíocht sin geallta ina leith, i.e. go dtí an 31 Nollaig 2031.
Le hAirteagal 1(6), cuirtear síneadh le tréimhse ghníomhach oibríocht PRIMA go dtí 2027. 
Le hAirteagal 1(12), tugtar isteach forálacha nua a bhaineann le rochtain ar thorthaí agus ar fhaisnéis maidir le tograí.
Le hAirteagal 1(14), tugtar isteach forálacha nua a bhaineann le faireachán agus meastóireacht.
Le hAirteagal 1(15), tugtar isteach forálacha nua maidir le rúndacht, coinbhleachtaí leasa, agus bearta, gníomhaíochtaí agus gealltanais atá ar siúl faoi láthair.


2023/0207 (COD)
Togra le haghaidh
CINNEADH Ó PHARLAIMINT NA hEORPA AGUS ÓN gCOMHAIRLE
lena leasaítear Cinneadh (AE) 2017/1324 a mhéid a bhaineann le leanúint de rannpháirtíocht an Aontais sa Chomhpháirtíocht maidir le Taighde agus Nuálaíocht i Limistéar na Meánmhara (PRIMA) faoin gclár Fís Eorpach
TÁ PARLAIMINT NA hEORPA AGUS COMHAIRLE AN AONTAIS EORPAIGH,
Ag féachaint don Chonradh ar Fheidhmiú an Aontais Eorpaigh, agus go háirithe Airteagal 185 agus an dara mír d’Airteagal 188 de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a chur chuig na parlaimintí náisiúnta,
Ag féachaint don tuairim ó Choiste Eacnamaíoch agus Sóisialta na hEorpa[footnoteRef:19],  [19: 	Tuairim ó Choiste Eacnamaíoch agus Sóisialta na hEorpa maidir le ‘Togra le haghaidh Cinneadh ó Pharlaimint na hEorpa agus ón gComhairle maidir le rannpháirtíocht an Aontais sa Chomhpháirtíocht maidir le Taighde agus Nuálaíocht i Limistéar na Meánmhara (PRIMA) arna déanamh go comhpháirteach ag roinnt Ballstát’(COM(2016) 662 final — 2016/0325 (COD), C 125, 21.4.2017, lch. 80. ] 

Ag gníomhú dóibh i gcomhréir leis an ngnáthnós imeachta reachtach,
De bharr an mhéid seo a leanas:
(1)	Glacadh Cinneadh (AE) 2017/1324 ó Pharlaimint na hEorpa agus ón gComhairle[footnoteRef:20] faoin gClár Réime um Thaighde agus um Nuálaíocht a bhí ann roimhe seo, is é sin Fís 2020, le haghaidh na tréimhse suas leis an 31 Nollaig 2028.  [20: 	Cinneadh (AE) 2017/1324 ó Pharlaimint na hEorpa agus ón gComhairle an 4 Iúil 2017 maidir le rannpháirtíocht an Aontais sa Chomhpháirtíocht maidir le Taighde agus Nuálaíocht i Limistéar na Meánmhara (PRIMA) arna déanamh go comhpháirteach ag roinnt Ballstát, (IO L 185, 18.7.2017, lch. 1).] 

(2)	I gcomhréir le bunghníomh PRIMA, seolfar na glaonna deiridh ar thograí faoin gclár oibre bliantúil ábhartha in 2024 agus cuirfear bailchríoch ar na gníomhaíochtaí indíreacha taighde agus nuálaíochta uile faoi 2028. 
(3)	Na Ballstáit atá rannpháirteach in PRIMA, dhearbhaigh siad go bhfuil sé ar intinn acu leanúint dá dtionscnamh comhpháirteach tar éis 2024 agus d’iarr siad go leanfadh an tAontas de bheith rannpháirteach sa chreat institiúideach céanna d’Airteagal 185. 
(4)	Ós rud é go bhfuil réasúnaíocht agus cuspóirí tosaigh chomhpháirtíocht PRIMA fós bailí agus gur thángthas ar an gconclúid sa tuarascáil mheastóireachta eatramhach[footnoteRef:21] gur ionstraim rathúil é PRIMA ag a bhfuil breisluach don Aontas, ba cheart don Aontas leanúint de thacaíocht airgeadais a sholáthar chun go mbeidh PRIMA in ann gníomhaíochtaí taighde agus nuálaíochta a chistiú faoin raon feidhme téamach céanna go dtí 2027, agus an ionstraim sin a shioncrónú le creat airgeadais ilbhliantúil (CAI) an Aontais agus le timthriallta clársceidealaithe na gclár taighde agus nuálaíochta atá ailínithe le CAI. Thairis sin, ba cheart síneadh a chur le fad foriomlán PRIMA go dtí 2031 chun go bhféadfar na gníomhaíochtaí taighde agus nuálaíochta dá dtugtar tacaíocht a chur chun feidhme ina n‑iomláine. [21: 	COM(2023) 285final] 

(5)	Ba cheart tacaíocht airgeadais leanúnach an Aontais do PRIMA a theacht ó bhuiséad ginearálta an Aontais a leithdháiltear ar an gClár Sonrach lena gcuirtear chun feidhme Fís Eorpach, a bunaíodh le Cinneadh 2021/764 ón gComhairle[footnoteRef:22], agus go háirithe ó Cholún II ‘Dúshláin Dhomhanda agus Iomaíochas Tionsclaíoch Eorpach’, agus ón mbraisle théamach ábhartha (vi) ‘Bia, an Bithgheilleagar, Acmhainní Nádúrtha, an Talmhaíocht agus an Comhshaol’.  [22: 	Cinneadh (AE) 2021/764 ón gComhairle an 10 Bealtaine 2021 lena mbunaítear an Clár Sonrach lena gcuirtear chun feidhme Fís Eorpach – an Clár Réime um Thaighde	agus um Nuálaíocht, agus lena n‑aisghairtear Cinneadh 2013/743/AE (IO L 167I, 12.5.2021, lch. 1).] 

(6)	Cistítear PRIMA faoi Rialachán (AE) Uimh. 1291/2013 ó Pharlaimint na hEorpa agus ón gComhairle[footnoteRef:23]. Chun go leanfar de PRIMA ó 2025 ar aghaidh, ba cheart é a chistiú agus a oibriú faoi Rialachán (AE) 2021/695 ó Pharlaimint na hEorpa agus ón gComhairle[footnoteRef:24]. Dá bhrí sin, ba cheart Cinneadh (AE) 2017/1324 a ailíniú le ceanglais Rialachán (AE) 2021/695 agus Rialachán (AE, Euratom) 2018/1046 ó Pharlaimint na hEorpa agus ón gComhairle[footnoteRef:25].  [23: 	Rialachán (AE) Uimh. 1291/2013 ó Pharlaimint na hEorpa agus ón gComhairle an 11 Nollaig 2013 lena mbunaítear Fís 2020 – An Clár Réime um Thaighde agus Nuálaíocht (2014-2020), agus lena n‑aisghairtear Cinneadh Uimh. 1982/2006/CE Téacs atá ábhartha maidir le LEE (IO L 347, 20.12.2013, lch. 104)]  [24: 	Rialachán (AE) 2021/695 ó Pharlaimint na hEorpa agus ón gComhairle an 28 Aibreán 2021 lena mbunaítear Fís Eorpach – an Clár Réime um Thaighde agus um Nuálaíocht, lena leagtar síos a rialacha do rannpháirtíocht agus do scaipeadh, lena n‑aisghairtear Rialacháin (AE) Uimh. 1290/2013 agus (AE) Uimh. 1291/2013 (IO L 170, 12.5.2021, lch. 1)]  [25: 	Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n‑aisghairtear Rialachán (AE, Euratom) Uimh. 966/2012, (IO L 193, 30.7.2018, lch. 1).] 

(7)	Ba cheart Cinneadh (AE) 2017/1324 a ailíniú le cuspóirí agus tosaíochtaí taighde agus nuálaíochta an chláir Fís Eorpach agus leis na prionsabail agus na coinníollacha ginearálta a leagtar síos in Airteagal 10, agus in Iarscríbhinn III agus in Iarscríbhinn VI a ghabhann le Rialachán (AE) 2021/695. Dá bhrí sin, is gá 40 % ar a laghad de na Ballstáit a bheith rannpháirteach i gcomhpháirtíocht leathnaithe PRIMA. Thairis sin, ba cheart do chomhpháirtíocht PRIMA oibriú i gceann de na réimsí tosaíochta le haghaidh comhpháirtíochtaí Eorpacha institiúidithe, agus ba cheart do na Stáit Rannpháirteacha uile a ngealltanas fadtéarmach airgeadais a chur in iúl. Tá na coinníollacha sin comhlíonta cheana féin toisc gurb é 41 % ráta rannpháirtíochta na mBallstát atá ann faoi láthair, tá comhpháirtíocht PRIMA oiriúnach don réimse tosaíochta Réimse Comhpháirtíochta 5: ‘Réitigh bhithbhunaithe atá inbhuanaithe, cuimsitheach agus ciorclach’ d’Iarscríbhinn VI, agus dhearbhaigh na Stáit Rannpháirteacha a ngealltanais fhadtéarmacha airgeadais do chomhpháirtíocht PRIMA.
(8)	Ba cheart do ranníocaíocht airgeadais an Aontais le Comhpháirtíocht PRIMA a bheith faoi réir gealltanas foirmiúil ó na Stáit Rannpháirteacha ranníocaíocht airgeadais a dhéanamh ar leibhéal na ranníocaíochta ón Aontas ar a laghad. Ar an gcúis sin, ba cheart do struchtúr cur chun feidhme PRIMA (PRIMA-IS) dlúthfhaireachán a dhéanamh go tráthrialta ar chomhlíonadh na ngealltanas foirmiúil airgeadais.
(9)	Chun cuspóirí PRIMA a bhaint amach, ba cheart ranníocaíocht chomhiomlán na Stát Rannpháirteach a bheith cothrom le ranníocaíocht an Aontais ar a laghad. Dá bhrí sin, ba cheart do na Stáit rannpháirteacha ranníocaíocht an Aontais faoin gclár Fís Eorpach a mheaitseáil i gcomhréir leis an bprionsabal a leagtar amach in Iarscríbhinn III a ghabhann le Rialachán (AE) 2021/695. Chun a áirithiú go ndéanfar an prionsabal sin a choimirciú go hiomlán, níor cheart ach ranníocaíochtaí ó Stáit Rannpháirteacha a dhéanfar tar éis an 31 Nollaig 2024 a chur san áireamh.
(10)	Chun a ngealltanas leanúnach do chuspóirí PRIMA arna gcistiú faoi Rialachán (AE) 2021/695 agus a ngealltanas d’oibleagáidí nua de bhun Rialachán (AE) 2021/695 agus Rialachán (AE, Euratom) 2018/1046 a áirithiú, ba cheart don Ailgéir, don Éigipt, don Iordáin, don Liobáin agus do Mharacó glacadh go foirmiúil leis na téarmaí agus leis na coinníollacha nua a eascraíonn as an gcinneadh leasaitheach seo, trí chomhaontuithe a thabhairt i gcrích leis an Aontas, i bhfoirm malartú litreacha, lena leasaítear agus lena bhforlíontar na comhaontuithe idirnáisiúnta atá ann cheana maidir le comhar eolaíoch agus teicneolaíoch arna dtabhairt i gcrích leo. Níor cheart difear a dhéanamh leis sin dá rannpháirtíocht i ngníomhaíochtaí PRIMA arna gcistiú faoi Rialachán (AE) Uimh. 1291/2013. 
(11)	Ba cheart ranníocaíocht fhoriomlán an Aontais a shocrú mar uasmhéid. Ba cheart é a bheith indéanta, i gcomhréir le hAirteagal 16(5) de Rialachán (AE) 2021/695, ranníocaíocht an Aontais ó Fhís Eorpach le PRIMA a mhéadú leis na ranníocaíochtaí sin ó thríú tíortha atá comhlachaithe le Fís Eorpach. Ba cheart é sin a bheith faoi réir an mhéid iomláin faoina méadófar ranníocaíocht an Aontais agus meaitseáil a dhéanamh ar a laghad leis an ranníocaíocht ó na Stáit Rannpháirteacha.
(12)	Agus cuspóirí PRIMA á gcur san áireamh, ba cheart d’eintitis atá bunaithe i dtríú tíortha nach Stáit Rannpháirteacha iad a bheith incháilithe chun iarratas a dhéanamh ar chistiú in ábhair glaonna sonracha dá bhforáiltear i gclár oibre bliantúil PRIMA. Ba cheart gach beart is iomchuí, lena n‑áirítear bearta conarthacha, a dhéanamh chun leasanna airgeadais an Aontais a chosaint. Chun na críche sin, ba cheart comhaontuithe eolaíochta agus teicneolaíochta le tríú tíortha ina bhfuil na heintitis sin bunaithe a thabhairt i gcrích.
(13)	Cé gur cheart leanúint d’iniúchtaí ex post a dhéanamh ar chaiteachas ar ghníomhaíocht indíreach arna cistiú faoi Rialachán (AE) Uimh. 1291/2013 i gcomhréir le forálacha ábhartha an Rialacháin sin, ba cheart iniúchadh a dhéanamh ar ghníomhaíochtaí indíreacha arna gcistiú faoin gclár Fís Eorpach i gcomhréir le Rialachán (AE) 2021/695. 
(14)	Le Rialachán (AE) 2021/695, dírítear níos mó ar rochtain ag an gCoimisiún ar na torthaí agus ar fhaisnéis eile a bhaineann le gníomhaíochtaí chun na críche beartais nó cláir an Aontais a cheapadh agus a chur chun feidhme agus faireachán a dhéanamh orthu i gcás comhpháirtíochtaí Eorpacha institiúidithe. Dá bhrí sin, le PRIMA-IS, ba cheart a áirithiú go mbeidh rochtain ag an gCoimisiún ar an bhfaisnéis uile a bhaineann leis na gníomhaíochtaí indíreacha a chistíonn sé, lena n‑áirítear ranníocaíochtaí agus torthaí na dtairbhithe atá rannpháirteach i ngníomhaíochtaí indíreacha. Chun seasamh lena leas, ba cheart rochtain a bheith ag na Stáit Rannpháirteacha freisin ar fhaisnéis a bhaineann le tograí lena n‑áirítear iarratasóirí atá bunaithe ina gcríocha. Ba cheart do na cearta rochtana sin na rialacha rúndachta is infheidhme a chomhlíonadh.
(15)	Chun síneadh a chur le PRIMA, is gá faireachán agus meastóireacht a dhéanamh ar an gcomhpháirtíocht seo i gcomhréir leis na forálacha a bhaineann le Fís Eorpach. Ba cheart don Choimisiún meastóireacht eatramhach a dhéanamh ar PRIMA faoin 31 Nollaig 2025 ar a dhéanaí, agus meastóireacht deiridh a dhéanamh faoin 31 Nollaig 2031 ar a dhéanaí, agus ba cheart do na meastóireachtaí sin a bheith ina rannchuidiú leis na meastóireachtaí foriomlána eatramhacha agus deiridh ar Fhís Eorpach. Ba cheart measúnú a dhéanamh sna meastóireachtaí ar cháilíocht agus ar éifeachtúlacht PRIMA agus ar an dul chun cinn a dhéanfar maidir lena chuspóirí a bhaint amach. Ba cheart don Choimisiún torthaí agus conclúidí na meastóireachtaí sin a fhoilsiú agus a scaipeadh. I gcomhréir le hAirteagal 10(2), pointe (c), de Rialachán (AE) 2021/695, ba cheart cur chuige soiléir saolré a bheith ag PRIMA, ba cheart é a bheith teoranta ó thaobh ama de agus ba cheart go n‑áireofaí ann na coinníollacha chun deireadh a chur de réir a chéile leis an gcistiú faoin gclár Fís Eorpach. 
(16)	Dá bhrí sin, ba cheart Cinneadh (AE) 2017/1324 a leasú dá réir sin,
TAR ÉIS AN CINNEADH SEO A GHLACADH:
Airteagal 1
Leasaítear Cinneadh (AE) 2017/1324 mar a leanas:
(1)	Leasaítear Airteagal 1 mar a leanas:
(a) cuirtear an méid seo a leanas in ionad mhír 1:
‘1. Glacfaidh an tAontas páirt sa Chomhpháirtíocht maidir le Taighde agus Nuálaíocht i Limistéar na Meánmhara (‘PRIMA’), comhpháirtíocht Eorpach institiúidithe dá dtagraítear in Airteagal 10(1), pointe (c), de Rialachán (AE) 2021/695 ó Pharlaimint na hEorpa agus ón gComhairle[footnoteRef:26], arna déanamh go comhpháirteach ag an gCróit, an Chipir, an Fhrainc, an Ghearmáin, an Ghréig, Iosrael, an Iodáil, Lucsamburg, Málta, an Phortaingéil, an tSlóivéin, an Spáinn, an Túinéis agus an Tuirc (‘Stáit Rannpháirteacha’), i gcomhréir leis na coinníollacha a leagtar síos sa Chinneadh seo agus ar fhógra a thabhairt faoina rannpháirtíocht i ngníomhaíochtaí PRIMA trí litir ghealltanais a shíniú.’; [26: 	25	Rialachán (AE) 2021/695 ó Pharlaimint na hEorpa agus ón gComhairle an 28 Aibreán 2021 lena mbunaítear Fís Eorpach – an Clár Réime um Thaighde agus um Nuálaíocht, lena leagtar síos a rialacha do rannpháirtíocht agus do scaipeadh, lena n‑aisghairtear Rialacháin (AE) Uimh. 1290/2013 agus (AE) Uimh. 1291/2013 (IO L 170, 12.5.2021, lch. 1)] 

(b) cuirtear an méid seo a leanas in ionad mhír 2:
‘2. Leanfaidh an Ailgéir, an Éigipt, an Iordáin, an Liobáin agus Maracó de bheith ina Stáit Rannpháirteacha chun críoch ghníomhaíochtaí PRIMA arna gcistiú faoi Airteagal 3(1), pointe (a). Chun críoch a rannpháirtíochta i ngníomhaíochtaí PRIMA arna gcistiú faoi Airteagal 3(1), pointe (b), ní mheasfar iad a bheith ina Stáit Rannpháirteacha ach amháin faoi réir tabhairt i gcrích comhaontaithe, i bhfoirm malartú litreacha, lena leasaítear agus lena bhforlíontar na comhaontuithe idirnáisiúnta atá ann cheana maidir le comhar eolaíoch agus teicneolaíoch leis an Aontas agus ina leagtar amach na téarmaí agus na coinníollacha nua maidir lena rannpháirtíocht in PRIMA.’;
(c) cuirtear an méid seo a leanas in ionad mhíreanna 3 agus 4:
‘3. Aon Bhallstát agus aon tríú tír atá comhlachaithe le Fís 2020 nó le Fís Eorpach, seachas iad siúd atá liostaithe i mír 1 den Airteagal seo, féadfaidh siad páirt a ghlacadh in PRIMA ar choinníoll go gcomhlíonann siad an coinníoll a leagtar síos in Airteagal 4(1), pointe (c) agus go gcomhlíonann siad, go háirithe, Airteagal 11(5). Síneoidh siad litir ghealltanais ina ndeimhnítear na téarmaí agus na coinníollacha maidir lena rannpháirtíocht in PRIMA i dtaca le Fís 2020 nó i dtaca le Fís Eorpach faoi seach. 
Na Ballstáit agus tríú tíortha atá comhlachaithe le Fís 2020 nó le Fís Eorpach a chomhlíonann na coinníollacha a leagtar amach sa chéad fhomhír, measfar gur Stáit Rannpháirteacha iad chun críocha an Chinnidh seo.
4. Aon tríú tír nach bhfuil comhlachaithe le Fís 2020 ná le Fís Eorpach, seachas iad siúd atá liostaithe i mír 2, féadfaidh siad páirt a ghlacadh in PRIMA ar choinníoll: 
(a) go gcomhlíonann siad an coinníoll a leagtar síos in Airteagal 4(1), pointe (c) agus go gcomhlíonann siad, go háirithe, Airteagal 11(5); 
(b) go bhformheasann an struchtúr cur chun feidhme le haghaidh PRIMA (‘PRIMA-IS’) a rannpháirtíocht in PRIMA tar éis dó scrúdú a dhéanamh ar ábharthacht a rannpháirtíochta chun cuspóirí PRIMA a bhaint amach; agus
(c) go dtugann siad i gcrích comhaontú idirnáisiúnta maidir le comhar eolaíoch agus teicneolaíoch leis an Aontas ina leagtar amach na téarmaí agus na coinníollacha maidir lena rannpháirtíocht in PRIMA.
Tríú tíortha a chomhlíonann na coinníollacha a leagtar amach sa chéad fhomhír, measfar gur Stáit Rannpháirteacha iad chun críocha an Chinnidh seo.’;

(2)	in Airteagal 2, cuirtear an méid seo a leanas in ionad mhír 1:
‘1. Rannchuideoidh PRIMA le cuspóirí ginearálta agus sonracha Rialachán (AE) 2021/695 agus go háirithe Airteagal 3 de agus déanfaidh sé na cuspóirí ginearálta a bhaint amach, mar atá acmhainneachtaí taighde agus nuálaíochta a thógáil agus eolas agus réitigh nuálacha chomhchoiteanna a fhorbairt le haghaidh córais agraibhia chun iad a dhéanamh inbhuanaithe, agus le haghaidh soláthar agus bainistiú comhtháite uisce i limistéar na Meánmhara chun na córais sin, a mbainistíocht agus an soláthar a dhéanamh níos aeráid-díonaí, níos éifeachtúla, níos costéifeachtaí agus níos inbhuanaithe ó thaobh an chomhshaoil agus na sochaí de, agus rannchuidiú le ganntanas uisce, slándáil bia, cothú, sláinte, folláine agus fadhbanna imirce a réiteach go réamhtheachtach.’ ;

(3)	Leasaítear Airteagal 3 mar a leanas:
(a) cuirtear an méid seo a leanas in ionad mhíreanna 1 agus 2:
‘1. Beidh ranníocaíocht airgeadais an Aontais, lena n‑áirítear leithreasuithe LEE, cothrom le ranníocaíochtaí na Stát Rannpháirteach le PRIMA. Suas le EUR 325 000 000 a bheidh i ranníocaíocht an Aontais agus dáilfear í mar a leanas: 
(a) suas le EUR 220 000 000 ó Fhís 2020; 
(b) suas le EUR 105 000 000 ó Fhís Eorpach. 
Féadfar méid na ranníocaíochta airgeadais ón Aontas ó Fhís Eorpach a mhéadú le ranníocaíochtaí ó thríú tíortha atá comhlachaithe le Fís Eorpach i gcomhréir le hAirteagal 16(5) de Rialachán (AE) 2021/695 agus ar choinníoll go ndéanfar an méadú iomlán ar ranníocaíocht an Aontais a mheaitseáil ar a laghad leis an ranníocaíocht ó na Stáit Rannpháirteacha dá dtagraítear in Airteagal 1(1).
2. I dtaca le ranníocaíocht airgeadais an Aontais dá dtagraítear i mír 1, pointe (a) den Airteagal seo, íocfar í ó na leithreasuithe i mbuiséad ginearálta an Aontais a leithdháiltear ar na codanna ábhartha den chlár sonrach lena gcuirtear chun feidhme Fís 2020, a bunaíodh le Cinneadh 2013/743/AE ón gComhairle, agus go háirithe ó Chuid II ‘Ceannaireacht thionsclaíoch’ agus ó Chuid III ‘Dúshláin shochaíocha’, i gcomhréir le hAirteagal 57 de Rialachán (AE) 2021/695 agus le hAirteagal 62(1), pointe (c)(vii) de Rialachán (AE, Euratom) 2018/1046.’ ;
b) cuirtear isteach an mhír 2a seo a leanas:
‘2a. I dtaca le ranníocaíocht airgeadais an Aontais dá dtagraítear i mír 1, pointe (b) den Airteagal seo, íocfar í ó na leithreasuithe i mbuiséad ginearálta an Aontais a leithdháiltear ar na codanna ábhartha den chlár sonrach lena gcuirtear chun feidhme Fís Eorpach, a bunaíodh le Cinneadh 2021/764/AE ón gComhairle[footnoteRef:27], agus go háirithe ó Cholún II ‘Dúshláin Dhomhanda agus Iomaíochas Tionsclaíoch Eorpach’, braisle (vi) ‘Bia, an Bithgheilleagar, Acmhainní Nádúrtha, an Talmhaíocht agus an Comhshaol’, agus i gcomhréir le hAirteagal 62(1), pointe (c)(vii) de Rialachán (AE, Euratom) 2018/1046.’ ; [27: 	Cinneadh (AE) 2021/764 ón gComhairle an 10 Bealtaine 2021 lena mbunaítear an Clár Sonrach lena gcuirtear chun feidhme Fís Eorpach - an Clár Réime um Thaighde agus um Nuálaíocht, agus lena n‑aisghairtear Cinneadh 2013/743/AE (IO L 167I, 12.5.2021, lch. 1).] 


(4)	Leasaítear Airteagal 4 mar a leanas:
(a) i mír 1, cuirtear an méid seo a leanas in ionad phointí (b), (c) agus (d):
‘(b) ainmniú ag na Stáit Rannpháirteacha, nó ag eagraíochtaí arna n‑ainmniú ag na Stáit Rannpháirteacha, ar eintitis ag a bhfuil pearsantacht dhlítheanach, dá dtagraítear in Airteagal 62(1), pointe (c)(vii) de Rialachán (AE, Euratom) 2018/1046, mar PRIMA-IS, a bheidh freagrach as PRIMA a chur chun feidhme go héifeachtúil, as ranníocaíocht airgeadais an Aontais dá dtagraítear in Airteagal 3(1) den Chinneadh seo, mar aon le ranníocaíochtaí na Stát Rannpháirteach, i gcás inarb iomchuí, a fháil, a leithdháileadh agus faireachán a dhéanamh orthu, agus as a áirithiú go ndéanfar na gníomhaíochtaí uile is gá chun cuspóirí PRIMA a bhaint amach;
(c) gealltanas ag gach Stát Rannpháirteach go rannchuideoidh sé le maoiniú PRIMA le ranníocaíocht ó acmhainní náisiúnta atá ábhartha do chuspóirí PRIMA atá cothrom, ar a laghad, le ranníocaíocht an Aontais; 
(d) léiriú ag PRIMA-IS ar a inniúlacht PRIMA a chur chun feidhme, lena n‑áirítear ranníocaíocht airgeadais an Aontais dá dtagraítear in Airteagal 3(1) a fháil agus a leithdháileadh, agus faireachán a dhéanamh uirthi, faoi chuimsiú bhainistíocht indíreach bhuiséad an Aontais i gcomhréir le hAirteagail 62 agus 154 de Rialachán (AE, Euratom) 2018/1046.’ ;
(b) cuirtear an méid seo a leanas in ionad mhír 2, pointe (c):
‘(c) comhlíonadh na gceanglas tuairiscithe a leagtar amach in Airteagal 155 de Rialachán (AE, Euratom) 2018/1046 ag PRIMA-IS;’ ;
(c) cuirtear an méid seo a leanas in ionad mhír 3:
‘Déanfaidh an Coimisiún measúnú, ar bhonn leanúnach, ar chomhlíonadh na ngealltanas a thug na Stáit Rannpháirteacha agus féadfaidh sé bearta iomchuí a dhéanamh, lena n‑áirítear na bearta sin in Airteagal 9.’; 

(5)	Leasaítear Airteagal 5 mar a leanas:
(a) cuirtear an méid seo a leanas in ionad mhír 1:
‘1. Déanfaidh na Stáit Rannpháirteacha ranníocaíochtaí, nó socróidh siad go ndéanfaidh a gcomhlachtaí náisiúnta cistiúcháin ranníocaíochtaí, cibé acu ranníocaíochtaí airgeadais nó ranníocaíochtaí comhchineáil, EUR 325 000 000 ar a laghad, sa tréimhse idir an 7 Lúnasa 2017 agus an 31 Nollaig 2031.’ ; 
(b) cuirtear an méid seo a leanas in ionad mhír 6: 
‘6. Déanfar ranníocaíochtaí dá dtagraítear i mír 2, pointí (a), (b) agus (c), a measfar gur ranníocaíochtaí na Stát Rannpháirteach atá iontu, i ndiaidh an clár oibre bliantúil a ghlacadh. I gcás ina nglacfar an clár oibre bliantúil le linn na bliana tagartha dá dtagraítear in Airteagal 6(2), féadfar ranníocaíochtaí a dhéanfar ó 1 Eanáir na bliana sin a áireamh leis na ranníocaíochtaí dá dtagraítear i mír 2, pointe (c), a measfar gur ranníocaíochtaí de chuid na Stát Rannpháirteach iad a áirítear sa chlár oibre bliantúil. Mar sin féin, féadfar ranníocaíochtaí a dhéanfar tar éis an 7 Lúnasa 2017 a áireamh leis na ranníocaíochtaí dá dtagraítear i mír 2, pointe (c), a measfar gur ranníocaíochtaí de chuid na Stát Rannpháirteach iad a áirítear sa chéad chlár oibre bliantúil.’;

(6)	Cuirtear an méid seo a leanas in ionad Airteagal 6: 
Airteagal 6
Gníomhaíochtaí agus cur chun feidhme PRIMA
‘1. Tacóidh PRIMA le raon leathan gníomhaíochtaí taighde agus nuálaíochta, mar a thuairiscítear ina chlár oibre bliantúil, trí bhíthin an méid seo a leanas: 
(a) gníomhaíochtaí indíreacha de réir bhrí Rialachán (AE) Uimh. 1290/2013 agus Rialachán (AE) 2021/695 arna gcistiú ag PRIMA-IS i gcomhréir le hAirteagal 7 den Chinneadh seo, go príomha i bhfoirm deontas tar éis glaonna ar thograí trasnáisiúnta atá oscailte trédhearcach agus iomaíoch a eagróidh PRIMA-IS, lena n‑áirítear: 
(i) gníomhaíochtaí taighde agus nuálaíochta, chomh maith le gníomhaíochtaí nuálaíochta; 
(ii) gníomhaíochtaí comhordaithe agus tacaíochta lena ndírítear ar scaipeadh agus ar fhor-rochtain chun PRIMA a chur chun cinn agus a thionchair a uasmhéadú; 
(b) gníomhaíochtaí arna gcistiú ag na Stáit Rannpháirteacha gan ranníocaíocht airgeadais an Aontais dá dtagraítear in Airteagal 3(1) a rannchuidíonn le cuspóirí PRIMA nó atá nasctha go díreach le glacadh na dtorthaí ó thionscadail faoi PRIMA agus arb éard atá iontu: 
(i) gníomhaíochtaí a roghnaítear tar éis glaonna ar thograí trasnáisiúnta atá oscailte trédhearcach agus iomaíoch a eagróidh PRIMA-IS, arna mbainistiú ag na comhlachtaí náisiúnta cistiúcháin faoi chláir náisiúnta na Stát Rannpháirteach, lena soláthraítear tacaíocht airgeadais go príomha i bhfoirm deontas; 
(ii) gníomhaíochtaí faoi chláir náisiúnta na Stát Rannpháirteach lena n‑áirítear tionscadail thrasnáisiúnta. 
2. Cuirfear PRIMA chun feidhme ar bhonn cláir oibre bhliantúla a chumhdaíonn gníomhaíochtaí atá le déanamh sa tréimhse idir an 1 Eanáir agus an 31 Nollaig i mbliain ar leith (‘bliain tagartha’). Glacfaidh PRIMA-IS na cláir oibre bhliantúla faoin 31 Márta sa bhliain tagartha, tar éis formheas a fháil ón gCoimisiún. Agus na cláir oibre bhliantúla á nglacadh, gníomhóidh PRIMA-IS agus an Coimisiún araon gan moill mhíchuí. Cuirfidh PRIMA-IS an clár oibre bliantúil ar fáil go poiblí. 
3. Gníomhaíochtaí dá dtagraítear i bpointí (a) agus (b) de mhír 1, ní fhéadfar iad a sheoladh ach sa bhliain tagartha agus i ndiaidh ghlacadh chlár oibre bliantúil na bliana sin. 
4. Má ghlactar an clár oibre bliantúil le linn na bliana tagartha, féadfar ranníocaíocht airgeadais an Aontais dá dtagraítear in Airteagal 3(1) a úsáid chun costais riaracháin PRIMA-IS arna dtabhú ón 1 Eanáir den bhliain tagartha sin a aisíoc i gcomhréir leis an gclár oibre bliantúil. Mar sin féin, le ranníocaíocht airgeadais an Aontais dá dtagraítear in Airteagal 3(1), féadfar costais riaracháin PRIMA-IS arna dtabhú ón 7 Lúnasa 2017 a aisíoc i gcomhréir leis an gcéad chlár oibre bliantúil. 
5. Ní fhéadfar gníomhaíochtaí a chistiú faoi PRIMA ach amháin má leagtar amach iad sa chlár oibre bliantúil. Déanfar idirdhealú sa chlár oibre bliantúil idir na gníomhaíochtaí dá dtagraítear i mír 1, pointe (a), na gníomhaíochtaí dá dtagraítear i mír 1, pointe (b) agus costais riaracháin PRIMA-IS. Déanfar foráil ann maidir lena meastacháin caiteachais chomhfhreagraigh agus maidir leis an leithdháileadh buiséid ar ghníomhaíochtaí arna gcistiú le ranníocaíocht airgeadais an Aontais dá dtagraítear in Airteagal 3(1) agus ar ghníomhaíochtaí a chistíonn na Stáit Rannpháirteacha gan ranníocaíocht airgeadais an Aontais dá dtagraítear in Airteagal 3(1). Áireofar sa chlár oibre bliantúil freisin luach measta ranníocaíochtaí comhchineáil na Stát Rannpháirteach dá dtagraítear i bpointe (b) d’Airteagal 5(2). 
6. Cuirfear san áireamh i gcláir oibre bhliantúla le haghaidh bliain tagartha agus cláir oibre bhliantúla le haghaidh blianta tagartha ina dhiaidh sin torthaí na nglaonna ar thograí roimhe sin. Féachfaidh siad lena áirithiú go dtabharfar aghaidh ar chumhdach neamhleor ábhar eolaíoch, go háirithe ábhair ar tugadh aghaidh orthu ar dtús i ngníomhaíochtaí faoi mhír 1, pointe (b), nach rabhthas in ann a chistiú go leormhaith.
7. I dtaca leis na gníomhaíochtaí deiridh atá le cistiú, lena n‑áirítear na glaonna deiridh ar thograí faoi na cláir oibre bhliantúla ábhartha, seolfar iad faoin 31 Nollaig 2027. I gcásanna a bhfuil údar cuí leo, féadfar iad a sheoladh faoin 31 Nollaig 2028.
8. Gníomhaíochtaí atá le cistiú ag na Stáit Rannpháirteacha gan ranníocaíocht airgeadais an Aontais dá dtagraítear in Airteagal 3(1), ní fhéadfar iad a áireamh sa chlár oibre bliantúil ach amháin tar éis toradh dearfach ar a meastóireacht neamhspleách sheachtrach trí athbhreithniú piaraí idirnáisiúnta maidir le cuspóirí PRIMA, arna eagrú ag PRIMA-IS.
9. Gníomhaíochtaí a áirítear sa chlár oibre bliantúil a chistíonn na Stáit Rannpháirteacha i gcomhréir le hAirteagal 6(1), pointe (b), cuirfear chun feidhme iad i gcomhréir leis na prionsabail choiteanna atá le glacadh ag PRIMA-IS, tar éis formheas a fháil ón gCoimisiún. Cuirfear san áireamh sna prionsabail choiteanna na prionsabail a leagtar amach sa Chinneadh seo, i dTeideal VIII de Rialachán (AE, Euratom) 2018/1046 agus i gCaibidil II de Rialachán (AE) 2021/695. Ina theannta sin, glacfaidh PRIMA-IS, tar éis formheas a fháil ón gCoimisiún, ceanglais tuairiscithe na Stát Rannpháirteach do PRIMA-IS, lena n‑áirítear maidir le táscairí a chuirtear isteach i ngach ceann de na gníomhaíochtaí sin.
10. Na gníomhaíochtaí dá dtagraítear i mír 1, pointe (b)(i), sa bhreis ar na prionsabail choiteanna dá dtagraítear i mír 9, comhlíonfaidh siad na coinníollacha seo a leanas: 
(a) is le haghaidh tionscadail thrasnáisiúnta a bheidh na tograí, le rannpháirtíocht íosta de thrí eintiteas dhlítheanacha neamhspleácha ar a laghad atá bunaithe i dtrí thír éagsúla a mheastar a bheith ina Stáit Rannpháirteacha i gcomhréir leis an gCinneadh seo faoin sprioc-am chun tograí a chur isteach faoin nglao ábhartha ar thograí, lena n‑áirítear: 
(i) eintiteas amháin ar a laghad atá bunaithe i mBallstát nó i dtríú tír atá comhlachaithe le Fís 2020 nó le Fís Eorpach faoi seach agus nach dtagann faoi phointe (ii); agus
(ii) eintiteas amháin ar a laghad atá bunaithe i dtríú tír atá liostaithe in Airteagal 1(2), nó i dtríú tír a bhfuil teorainn aici leis an Meánmhuir;
(b) roghnófar na tograí tar éis glaonna trasnáisiúnta ar thograí agus déanfaidh triúr saineolaithe neamhspleácha ar a laghad meastóireacht orthu, ar bhonn na gcritéar dámhachtana seo a leanas: barr feabhais, tionchar, agus cáilíocht agus éifeachtúlacht cur chun feidhme; 
(c) déanfar na tograí a rangú de réir na dtorthaí meastóireachta. Is é PRIMA-IS a dhéanfaidh an roghnú agus ba cheart an rangú sin a leanúint. Tiocfaidh na Stáit Rannpháirteacha ar chomhaontú maidir le modh cistiúcháin leordhóthanach lenar féidir uasmhéadú a dhéanamh ar an líon tograí os cionn na tairsí atá le cistiú ar bhonn an rangaithe sin, go háirithe, trí mhéideanna cúlchiste a sholáthar do na ranníocaíochtaí náisiúnta le haghaidh glaonna ar thograí. I gcás nach féidir tionscadal amháin nó níos mó a chistiú, féadfar na tionscadail a leanann go díreach sa rangú a roghnú. 
11. Déanfaidh PRIMA-IS faireachán ar chur chun feidhme gach gníomhaíochta a áirítear sa chlár oibre bliantúil agus cuirfidh sé tuarascáil faoi bhráid an Choimisiúin gach bliain.
12. Aon teachtaireacht nó aon fhoilseachán a bhaineann le gníomhaíochtaí PRIMA, agus a dhéantar i gcomhar le PRIMA, cibé acu PRIMA-IS, Stát Rannpháirteach nó a chomhlachtaí náisiúnta cistiúcháin, nó rannpháirtithe le gníomhaíocht a dhéanann é, déanfar é a lipéadú nó a chomhlipéadú mar a leanas: is cuid de chlár PRIMA arna chomhchistiú ag an Aontas Eorpach é [ainm na gníomhaíochta].’ ;

(7)	Cuirtear an méid seo a leanas in ionad Airteagal 7:
Airteagal 7
Rialacha maidir le rannpháirtíocht agus scaipeadh
‘1. Measfar go mbeidh PRIMA-IS ina chomhlacht cistiúcháin de réir bhrí Rialachán (AE) Uimh. 1290/2013 agus Airteagal 2(14) de Rialachán (AE) 2021/695 agus soláthróidh sé tacaíocht airgeadais do ghníomhaíochtaí indíreacha dá dtagraítear in Airteagal 6(1), pointe (a) den Chinneadh seo i gcomhréir leis na rialacha a leagtar amach sna Rialacháin faoi seach agus faoi réir na maoluithe a leagtar amach san Airteagal seo.
2. I gcomhréir le hAirteagal 17(2) de Rialachán (AE) 2021/695 agus de mhaolú ar Airteagal 9(1), pointe (b) de Rialachán (AE) Uimh. 1290/2013, agus ar Airteagal 22(2) de Rialachán (AE) 2021/695, is éard a bheidh sa líon íosta rannpháirtithe trí eintiteas dhlítheanacha atá bunaithe i dtrí thír éagsúla a mheastar a bheith ina Stáit Rannpháirteacha faoin sprioc-am chun tograí a chur isteach faoin nglao ábhartha ar thograí, agus beidh ceann amháin díobh ar a laghad bunaithe: 
(a) i mBallstát nó i dtríú tír atá comhlachaithe le Fís 2020 nó le Fís Eorpach faoi seach agus nach dtagann faoi phointe (b); agus
(b) i dtríú tír atá liostaithe in Airteagal 1(2), nó i dtríú tír a bhfuil teorainn aici leis an Meánmhuir.
3. De mhaolú ar Airteagal 9(3) de Rialachán (AE) Uimh. 1290/2013 agus ar Airteagal 22(2) de Rialachán (AE) 2021/695, i gcásanna a bhfuil údar cuí leo dá bhforáiltear sa chlár oibre bliantúil, is éard a bheidh sa choinníoll íosta rannpháirtíocht eintitis dhlítheanaigh amháin atá bunaithe i Stát Rannpháirteach faoin sprioc-am chun tograí a chur isteach faoin nglao ábhartha ar thograí. 
4. De mhaolú ar Airteagal 10(1) agus (2) de Rialachán (AE) Uimh. 1290/2013 agus ar Airteagal 23(1) agus (2) de Rialachán (AE) 2021/695, beidh na rannpháirtithe seo a leanas incháilithe le haghaidh cistiú ó PRIMA-IS: 
(a) aon eintiteas dlítheanach atá bunaithe i Stát Rannpháirteach nó a bunaíodh de bhun dhlí an Aontais;
(b) aon eagraíocht idirnáisiúnta um leas Eorpach, mar a shainmhínítear in Airteagal 2(1), pointe (12) de Rialachán (AE) Uimh. 1290/2013 le haghaidh gníomhaíochtaí PRIMA arna gcistiú faoi Airteagal 3(1), pointe (a) nó aon eagraíocht taighde Eorpach idirnáisiúnta, mar a shainmhínítear in Airteagal 2(15) de Rialachán (AE) 2021/695 le haghaidh gníomhaíochtaí PRIMA arna gcistiú faoi Airteagal 3(1), pointe (b). 
5. I gcás eagraíochta idirnáisiúnta rannpháirtí nó eintiteas dhlítheanaigh rannpháirtigh atá bunaithe i dtír nach Stát Rannpháirteach í, nach bhfuil ceachtar acu incháilithe le haghaidh cistiúcháin i gcomhréir le mír 4, féadfar cistiú ó PRIMA-IS a dheonú ar choinníoll go gcomhlíonfar ceann amháin ar a laghad de na coinníollacha seo a leanas: 
(a) measann PRIMA-IS go bhfuil rannpháirtíocht na heagraíochta idirnáisiúnta nó an eintitis dhlítheanaigh lena mbaineann fíor-riachtanach chun an ghníomhaíocht a chur chun feidhme; 
(b) déantar foráil maidir le rannpháirtíocht na n‑eintiteas sin sa chlár oibre bliantúil agus déantar foráil maidir le féidearthacht an chistithe sin faoi chomhaontú déthaobhach eolaíoch agus teicneolaíoch nó faoi aon socrú eile lena n‑áirithítear cosaint leas airgeadais an Aontais, a thugtar i gcrích idir an tAontas agus an eagraíocht idirnáisiúnta nó, i gcás na n‑eintiteas atá bunaithe i dtír nach Stát Rannpháirteach í, an tír ina bhfuil an t‑eintiteas dlítheanach bunaithe. 
6. Gan dochar do Rialachán (AE, Euratom) 2018/1046, féadfar a leagan síos sa chomhaontú deontais samplach is infheidhme go soláthróidh eintitis dhlítheanacha atá bunaithe i dtíortha nach Stáit Rannpháirteacha iad agus a fhaigheann cistiú ó PRIMA-IS ráthaíochtaí airgeadais iomchuí freisin.
7. Tabharfaidh an tAontas comhaontuithe i gcrích le tríú tíortha a éascaíonn leasanna airgeadais an Aontais a chosaint.’ ; 

(8)	Leasaítear Airteagal 8 mar a leanas:
(a) cuirtear an méid seo a leanas in ionad mhír 1:
‘1. Faoi réir measúnú ex-ante dearfach ar PRIMA-IS i gcomhréir le hAirteagal 154(3) de Rialachán (AE, Euratom) 2018/1046 agus ráthaíochtaí leordhóthanacha airgeadais a sholáthar i gcomhréir le pointe 62(1), pointe (c)(vi) den Rialachán sin, tabharfaidh an Coimisiún, thar ceann an Aontais, comhaontú Comhpháirtíochta maidir le Creat Airgeadais agus comhaontuithe ranníocaíochta i gcrích le PRIMA-IS.’ ;


(b) i mír 2, cuirtear an méid a leanas in ionad na chéad abairte:
‘An comhaontú Comhpháirtíochta maidir le Creat Airgeadais dá dtagraítear i mír 1 den Airteagal seo, tabharfar i gcrích é i gcomhréir le hAirteagal 130 de Rialachán (AE, Euratom) 2018/1046.’;

(9)	In Airteagal 9, cuirtear isteach an mhír 3 seo a leanas:
‘3. Cinneadh an Choimisiúin maidir le ranníocaíocht an Aontais a fhoirceannadh, a laghdú go comhréireach nó a chur ar fionraí, ní chuirfidh sé bac ar aisíocaíocht na gcostas incháilithe arna dtabhú cheana féin ag na Stáit Rannpháirteacha sula dtugtar fógra faoin gcinneadh do PRIMA IS.’;

(10)	Leasaítear Airteagal 10 mar a leanas:
(a) cuirtear an méid seo a leanas in ionad mhír 1:
‘1. Déanfaidh PRIMA-IS iniúchtaí ex-post ar chaiteachas ar ghníomhaíocht indíreach faoi Rialachán (AE) Uimh. 1291/2013 i gcomhréir le hAirteagal 29 den Rialachán sin.’;
(b) cuirtear an mhír 1a seo a leanas isteach:
‘1a. Déanfaidh PRIMA IS iniúchtaí ar chaiteachas ar ghníomhaíochtaí indíreacha faoi Rialachán (AE) 2021/695 i gcomhréir le hAirteagal 53 de Rialachán (AE) 2021/695 mar chuid de ghníomhaíochtaí indíreacha an chláir Fís Eorpach, go háirithe i gcomhréir leis an straitéis iniúchóireachta dá dtagraítear in Airteagal 53(2) den Rialachán sin.’;

(11)	Leasaítear Airteagal 11 mar a leanas:
(a) cuirtear isteach an mhír 3a seo a leanas:
‘3a. Tugtar de chumhacht d’Oifig an Ionchúisitheora Phoiblí Eorpaigh (OIPE), i gcomhréir le Rialachán (AE) 2017/1939 ón gComhairle[footnoteRef:28], cionta coiriúla a dhéanann difear do leasanna airgeadais an Aontais a imscrúdú agus a ionchúiseamh mar a leagtar amach in Airteagal 4 den Rialachán sin.’ ; [28: 	Rialachán (AE) 2017/1939 ón gComhairle an 12 Deireadh Fómhair 2017 lena gcuirtear comhar feabhsaithe chun feidhme ar bhunú Oifig an Ionchúisitheora Phoiblí Eorpaigh (‘OIPE’) (IO L 283, 31.10.2017, lch. 1)] 

(b) cuirtear an méid seo a leanas in ionad mhír 4:
‘4. Gan dochar do mhír 1 go mír 3a, beidh i gconarthaí, i gcomhaontuithe deontais agus i gcinntí deontais a thiocfaidh as an gCinneadh seo a chur chun feidhme forálacha lena dtabharfar an chumhacht go sainráite don Choimisiún, do PRIMA-IS, don Chúirt Iniúchóirí, do OIPE agus do OLAF iniúchtaí agus imscrúduithe den sórt sin a dhéanamh i gcomhréir lena gcuid inniúlachtaí faoi seach. I gcás ina ndéanfar cur chun feidhme gníomhaíochta a sheachfhoinsiú nó a fho-tharmligean, ina iomláine nó i bpáirt, nó i gcás inar gá conradh soláthair nó tacaíocht airgeadais a dhámhachtain do thríú páirtí ina leith, beidh sa chonradh, sa chomhaontú deontais nó sa chinneadh deontais an oibleagáid atá ar an gconraitheoir nó ar an tairbhí ceangal a chur ar aon tríú páirtí lena mbaineann glacadh go follasach leis na cumhachtaí sin de chuid an Choimisiúin, PRIMA-IS, na Cúirte Iniúchóirí, OIPE agus OLAF.’; 
(c) cuirtear isteach an mhír 4a seo a leanas:
‘ 4a. Tabharfaidh PRIMA-IS rochtain do chúirt iniúchóirí náisiúnta gach Stáit Rannpháirtigh, arna iarraidh sin dóibh, ar an bhfaisnéis uile a bhaineann le ranníocaíochtaí náisiúnta an Stáit Rannpháirtigh faoi seach, lena n‑áirítear faisnéis i bhformáid leictreonach, a bheidh riachtanach chun a n‑iniúchtaí a dhéanamh.’;
(d) cuirtear an méid seo a leanas in ionad mhír 5:
‘5. Agus PRIMA á chur chun feidhme, déanfaidh na Stáit Rannpháirteacha na bearta reachtacha, rialaitheacha, riaracháin agus eile is gá chun leasanna airgeadais an Aontais a chosaint, go háirithe chun aisghabháil iomlán aon mhéid atá dlite don Aontas i gcomhréir le Rialachán (AE, Euratom) 2018/1046 a áirithiú.’; 

(12)	cuirtear isteach an tAirteagal 11a seo a leanas:
‘Airteagal 11a
Rochtain ar thorthaí agus faisnéis maidir le tograí
1. Tabharfaidh PRIMA-IS rochtain don Choimisiún ar an bhfaisnéis uile a bhaineann leis na gníomhaíochtaí indíreacha a chistíonn sé. Áireofar san fhaisnéis sin ranníocaíochtaí agus torthaí na dtairbhithe a bheidh rannpháirteach i ngníomhaíochtaí indíreacha nó aon fhaisnéis eile a mheastar a bheith riachtanach chun beartais nó cláir an Aontais, nó i gcás inarb infheidhme, na Stát Rannpháirteach a fhorbairt, a chur chun feidhme, a fhaire agus a mheas. 
2. Chun beartais nó cláir an Aontais a fhorbairt, a chur chun feidhme, a fhaire agus a mheas, soláthróidh PRIMA-IS don Choimisiún an fhaisnéis a áirítear i dtograí a chuirfear isteach. Beidh feidhm aige sin mutatis mutandis maidir le Stáit Rannpháirteacha i dtaca le tograí lena n‑áirítear iarratasóirí atá bunaithe ina gcríocha féin.’; 

(13)	in Airteagal 12, cuirtear an méid seo a leanas in ionad mhíreanna 2 go 5:
‘2. Is é an Bord Iontaobhaithe a rialóidh PRIMA-IS, ina ndéantar ionadaíocht ar na Stáit Rannpháirteacha uile. Is é an Bord Iontaobhaithe comhlacht cinnteoireachta PRIMA-IS.
Tar éis formheas a fháil ón gCoimisiún, glacfaidh an Bord Iontaobhaithe an méid seo a leanas:
	(a)
	an clár oibre bliantúil;

	(b)
	na prionsabail choiteanna dá dtagraítear in Airteagal 6(9);

	(c)
	ceanglais tuairiscithe na Stát Rannpháirteach do PRIMA-IS.


Fíoróidh an Bord Iontaobhaithe go gcomhlíonfar na coinníollacha a leagtar amach in Airteagal 1(3) agus i bpointe (c) d’Airteagal 4(1) agus cuirfidh sé an Coimisiún ar an eolas dá réir sin.
Formheasfaidh an Bord Iontaobhaithe rannpháirtíocht aon tríú tír nach bhfuil comhlachaithe le Fís 2020 ná le Fís Eorpach in PRIMA, seachas iad siúd atá liostaithe in Airteagal 1(2), tar éis dó scrúdú a dhéanamh ar ábharthacht a rannpháirtíochta chun cuspóirí PRIMA a bhaint amach.
Beidh vóta amháin ag gach Stát Rannpháirteach sa Bhord Iontaobhaithe. Is de chomhthoil a ghlacfar cinntí. I gcás nach bhfuil comhthoil ann, glacfaidh an Bord Iontaobhaithe a chinntí trí thromlach 75 % ar a laghad de na vótaí bailí a chaitear.
Iarrfar ar an Aontas, a ndéanfaidh an Coimisiún ionadaíocht thar a cheann, freastal ar na cruinnithe uile den Bhord Iontaobhaithe i gcáil breathnóra, agus féadfaidh sé páirt a ghlacadh sa phlé. Gheobhaidh sé na doiciméid uile is gá.
3. Is é an Bord Iontaobhaithe a chinnfidh an líon comhaltaí den Choiste Stiúrtha, líon nach lú ná cúigear, agus is é a cheapfaidh iad. Déanfaidh an Coiste Stiúrtha faireachán ar obair an stiúrthóra agus cuirfidh sé comhairle ar an mBord Iontaobhaithe maidir le cur chun feidhme PRIMA ag an Rúnaíocht. Go háirithe, soláthróidh sé treoraíocht maidir le cur chun feidhme an bhuiséid bhliantúil agus maidir leis an gclár oibre bliantúil.
4. Bunóidh an Bord Iontaobhaithe Rúnaíocht PRIMA-IS mar chomhlacht feidhmiúcháin PRIMA.
Déanfaidh an Rúnaíocht an méid seo a leanas:
	(a)
	
	an clár oibre bliantúil a chur chun feidhme;

	(b)
	
	tacaíocht a sholáthar do chomhlachtaí eile PRIMA-IS;

	(c)
	
	faireachán agus tuairisciú a dhéanamh ar chur chun feidhme PRIMA;

	(d)
	
	ranníocaíocht airgeadais an Aontais dá dtagraítear in Airteagal 3(1) agus ranníocaíochtaí airgeadais na Stát Rannpháirteach a bhainistiú agus tuairisc a thabhairt ar a n‑úsáid;

	(e)
	
	infheictheacht PRIMA a mhéadú trí abhcóideacht agus trí chumarsáid;

	(f)
	
	idirchaidreamh a dhéanamh leis an gCoimisiún i gcomhréir leis an gcomhaontú comhpháirtíochta maidir le creat airgeadais dá dtagraítear in Airteagal 8;

	(g)
	
	trédhearcacht ghníomhaíochtaí PRIMA a áirithiú.


5. Ceapfaidh an Bord Iontaobhaithe Coiste Comhairleach Eolaíoch ar a mbeidh saineolaithe neamhspleácha a bhfuil clú agus cáil orthu, a bheidh inniúil i réimsí atá ábhartha do PRIMA. Bunóidh an Bord Iontaobhaithe an líon comhaltaí den Choiste Comhairleach Eolaíoch, agus na socruithe maidir lena gceapadh i gcomhréir le hAirteagal 49 de Rialachán (AE) 2021/695.’;

(14)	Cuirtear an méid seo a leanas in ionad Airteagal 14:
‘Airteagal 14
Faireachán agus Meastóireacht
1. Déanfar faireachán leanúnach ar ghníomhaíochtaí PRIMA agus beidh siad faoi réir athbhreithnithe tréimhsiúla chun an tionchar is airde, barr feabhais eolaíoch agus an úsáid is éifeachtaí agus is éifeachtúla as acmhainní a áirithiú. Cuirfear toradh an fhaireacháin agus na n‑athbhreithnithe tréimhsiúla leis an bhfaireachán ar chomhpháirtíochtaí Eorpacha mar chuid de mheastóireachtaí an chláir Fís Eorpach, de bhun Airteagail 50 agus 52 de Rialachán (AE) 2021/695. 
2. Eagróidh PRIMA-IS an faireachán leanúnach agus an tuairisciú ar bhainistiú agus ar chur chun feidhme a ngníomhaíochtaí agus na hathbhreithnithe tréimhsiúla ar aschuir, ar thorthaí agus ar thionchair na ngníomhaíochtaí indíreacha cistithe arna gcur chun feidhme i gcomhréir le hAirteagal 50 de Rialachán (AE) 2021/695 agus Iarscríbhinn III a ghabhann leis an Rialachán sin. 
3. Déanfaidh an Coimisiún meastóireacht eatramhach agus meastóireacht deiridh ar PRIMA faoi chuimsiú mheastóireachtaí an chláir Fís Eorpach, i gcomhréir le hAirteagal 52 de Rialachán (AE) 2021/695, le cúnamh ó shaineolaithe neamhspleácha seachtracha a roghnófar ar bhonn próiseas oscailte trédhearcach. 
4. Sna meastóireachtaí eatramhacha agus deiridh dá dtagraítear i mír 3, déanfar scrúdú ar an gcaoi a gcomhlíonann PRIMA a mhisean agus a chuspóirí, cumhdófar gach gníomhaíocht dá chuid agus déanfar meastóireacht ar a bhreisluach AE, ar a éifeachtacht, ar a éifeachtúlacht, lena n‑áirítear a oscailteacht agus a thrédhearcacht, ar ábharthacht na ngníomhaíochtaí a shaothraítear, lena n‑áirítear sa tionscal agus ag FBManna, agus a gcomhsheasmhacht agus a gcomhlántacht le beartais ábhartha réigiúnacha, náisiúnta agus de chuid an Aontais, lena n‑áirítear sineirgí le codanna eile de Fís Eorpach, amhail comhpháirtíochtaí eile, misin, braislí agus cláir théamacha nó shonracha. Cuirfear san áireamh sna meastóireachtaí tuairimí na ngeallsealbhóirí, ar leibhéal an Aontais agus ar an leibhéal náisiúnta. Áireofar leo, i gcás inarb ábhartha, measúnú ar an modh idirghabhála beartais is éifeachtaí le haghaidh aon ghnímh sa todhchaí, chomh maith le hábharthacht agus comhleanúnachas aon athnuachan a fhéadfar a dhéanamh ar PRIMA, i bhfianaise na dtosaíochtaí beartais foriomlán agus an tírdhreach tacaíochta taighde agus nuálaíochta, lena n‑áirítear an suíomh i gcomparáid le tionscnaimh eile a dtacaítear leo trí Fís Eorpach. Agus na meastóireachtaí sin á ndéanamh aige, déanfaidh an Coimisiún breithniú iomlán ar an tionchar riaracháin ar PRIMA agus féachfaidh sé leis an ualach riaracháin a laghdú agus lena áirithiú go gcoimeádfar an próiseas meastóireachta simplí agus iomlán trédhearcach.
5. Foilseoidh an Coimisiún torthaí agus conclúidí na meastóireachtaí dá dtagraítear i mír 3 agus scaipfidh sé iad.’ ;

(15)	cuirtear an tAirteagal 14a, an tAirteagal 14b agus an tAirteagal 14c seo a leanas isteach:
‘Airteagal 14a
Rúndacht
Gan dochar d’Airteagal 11a, áiritheoidh PRIMA-IS go dtabharfar cosaint d’fhaisnéis rúnda, a bhféadfadh nochtadh na faisnéise sin, lasmuigh d’institiúidí, comhlachtaí, oifigí nó gníomhaireachtaí an Aontais, damáiste a dhéanamh do leasanna PRIMA-IS, a chomhaltaí nó na rannpháirtithe i ngníomhaíochtaí PRIMA. Áireofar le faisnéis rúnda den sórt sin faisnéis phearsanta, faisnéis tráchtála, faisnéis íogair neamh-rúnaicmithe agus faisnéis rúnaicmithe. 
Airteagal 14b 
Coinbhleachtaí leasa 
1. Seachnóidh PRIMA-IS, a chomhlachtaí, a chomhaltaí agus a fhoireann aon choinbhleacht leasa agus iad i mbun a ngníomhaíochtaí. 
2. Glacfaidh PRIMA-IS rialacha lena ndéanfar cosc, seachaint agus bainistíocht ar choinbhleachtaí leasa i dtaca lena fhoireann, leis na comhaltaí agus le daoine eile atá ag fónamh in aon cheann dá chomhlachtaí nó grúpaí de chuid PRIMA-IS, i gcomhréir le hAirteagal 61 de Rialachán (AE, Euratom) 2018/1046. 
3. Bunóidh PRIMA-IS cód iompair do chomhaltaí a chomhlachtaí, ina n‑áireofar foilsiú na ndearbhuithe maidir le gníomhaíochtaí gairmiúla, leasanna airgeadais agus coinbhleachtaí leasa i gcomhréir leis na rialacha maidir le cosaint sonraí. 
Airteagal 14c
Bearta, gníomhaíochtaí agus gealltanais atá ar siúl faoi láthair
Bearta nó gníomhaíochtaí PRIMA-IS nó gealltanais na Stát Rannpháirteach dá dtagraítear sa Chinneadh seo arna dtionscnamh nó arna ndéanamh faoi Rialachán (AE) Uimh. 1291/2013, leanfaidh siad de bheith faoi rialú ag forálacha an Rialacháin sin ach amháin i gcás ina bhforáiltear a mhalairt sa Chinneadh seo.’. 

Airteagal 2
Teacht i bhfeidm
Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Airteagal 3
Seolaithe
Is chuig na Ballstáit a dhírítear an Cinneadh seo.
Arna dhéanamh sa Bhruiséil,
	Thar ceann Pharlaimint na hEorpa	Thar ceann na Comhairle
	An tUachtarán	An tUachtarán

RÁITEAS AIRGEADAIS REACHTACH
[bookmark: _Toc514941971][bookmark: _Toc520485198]1.	LEAGAN AMACH AN TOGRA/TIONSCNAIMH 
[bookmark: _Toc514941972][bookmark: _Toc520485199]1.1.	Teideal an togra/tionscnaimh 
[bookmark: _Toc514941973]CINNEADH Ó PHARLAIMINT NA hEORPA AGUS ÓN gCOMHAIRLE
lena leasaítear Cinneadh (AE) 2017/1324 a mhéid a bhaineann le leanúint de rannpháirtíocht an Aontais sa Chomhpháirtíocht maidir le Taighde agus Nuálaíocht i Limistéar na Meánmhara (PRIMA) faoin gclár Fís Eorpach
[bookmark: _Toc520485200]1.2.	Réimsí beartais lena mbaineann (Cnuasach clár)
[bookmark: _Toc514941974]Gníomhaíocht: Fís Eorpach, Colún II ‘Dúshláin Dhomhanda agus Iomaíochas Tionsclaíoch Eorpach’, braisle (vi) Bia, an Bithgheilleagar, Acmhainní Nádúrtha, an Talmhaíocht agus an Comhshaol
[bookmark: _Toc520485201]1.3.	Baineann an togra/tionscnamh le: 
 beart nua 
 beart nua a leanann treoirthionscadal/réamhbheart[footnoteRef:29]  [29: 	Mar a thagraítear dó in Airteagal 58(2)(a) nó (b) den Rialachán Airgeadais.] 

 síneadh ar bheart atá ann cheana 
 beart nó bearta a chumasc nó a atreorú i dtreo beart eile/beart nua 
[bookmark: _Toc514941975][bookmark: _Toc520485202]1.4.	Forais an togra/tionscnaimh 
[bookmark: _Toc514941976][bookmark: _Toc520485203]1.4.1.	Na ceanglais is gá a chomhlíonadh sa ghearrthéarma nó san fhadtéarma, lena n‑áirítear amlíne mhionsonraithe maidir le cur chun feidhme céimneach an tionscnaimh
Is é is príomhchuspóir don tionscnamh tacú le taighde agus nuálaíocht chomhoibríoch lena rachfar i ngleic le roinnt dúshlán atá ann de dheasca an athraithe aeráide, méadú daonra agus an uirbithe, agus rannchuidiú leis an bhforbairt inbhuanaithe i réigiún na Meánmhara. Leis an tionscnamh, cuirfear ar fáil réitigh nuálacha i réimsí an bhainistithe uisce, na talmhaíochta agus na gcóras bia lena rannchuideofar le sláinte agus folláine an phobail agus cuideofar le cosc a chur ar choinbhleachtaí sochaíocha agus ar an ollimirce i nDeisceart na Meánmhara. 
Leis an tionscnamh, cuirfear síneadh le hoibríocht ghníomhach chomhpháirtíocht PRIMA atá ann cheana a bunaíodh faoi Airteagal 185 CFAE le Cinneadh 2017/1324 (bunghníomh PRIMA). Is é 2018-2024 tréimhse oibríochta chomhpháirtíocht PRIMA atá ann faoi láthair agus is leis an gclár Fís 2020 a sholáthraítear ranníocaíocht an Aontais. Leis an tionscnamh seo, cuirfear síneadh leis an tréimhse oibríochta gníomhaí go dtí 2027 agus déanfar comhpháirtíocht PRIMA a shioncrónú le creat airgeadais ilbhliantúil (CAI) an Aontais agus le timthriallta clársceidealaithe na gclár taighde agus nuálaíochta atá ailínithe le CAI.
Chun síneadh a chur le comhpháirtíocht PRIMA, beidh gá le ranníocaíochtaí airgeadais breise ón Aontas agus ó na Stáit Rannpháirteacha. Tá sé beartaithe go leanfaidh PRIMA de bheith ag feidhmiú sna réimsí téamacha céanna (bainistiú uisce, an talmhaíocht agus córais bhia) ar an leibhéal céanna gníomhaíochtaí lena ngabhann buiséad bliantúil dar luach thart ar EUR 70 milliún. Is éard atá i ranníocaíocht bhliantúil an Aontais thart ar EUR 35 mhilliún agus déanann na Stáit Rannpháirteacha ranníocaíocht airgeadais dar luach an méid céanna ar a laghad. Déanann na Stáit Rannpháirteacha ranníocaíocht chomhchineáil bhreise freisin (gníomhaíochtaí taighde agus nuálaíochta arna gclársceidealú agus arna gcistiú ar an leibhéal náisiúnta). 
An ranníocaíocht airgeadais bhreise ón Aontas ar leibhéal EUR 105 mhilliún don tréimhse 2025-2027, tiocfaidh sí ón gclár Fís Eorpach, Colún II ‘Dúshláin Dhomhanda agus Iomaíochas Tionsclaíoch Eorpach’, braisle (vi) Bia, an Bithgheilleagar, Acmhainní Nádúrtha, an Talmhaíocht agus an Comhshaol. Comhlíonann an tionscnamh na ceanglais nua maidir le comhpháirtíochtaí institiúideacha a tugadh isteach leis an Rialachán maidir le Fís Eorpach (Airteagal 10, Iarscríbhinn III agus Iarscríbhinn VI), e.g. is mó rannpháirtíocht na mBallstát ná an t‑íosmhéid de 40 %, tagann PRIMA faoi na réimsí tosaíochta le haghaidh comhpháirtíocht institiúideach, agus léirigh na Stáit Rannpháirteacha a ngealltanais fhadtéarmacha i leith na comhpháirtíochta. 
Ós rud é go dtagann ranníocaíocht airgeadais nua an Aontais ó chlár eile, ní mór bunghníomh PRIMA a oiriúnú don chreat rialála nua. Leis an tionscnamh seo, leasófar Cinneadh 2017/1324 go háirithe chun é a oiriúnú do Rialachán (AE) 2021/695 agus do Rialachán (AE, Euratom) 2018/1046. Ní mór an creat rialála nua a léiriú freisin sna comhaontuithe idirnáisiúnta le 5 Stát Rannpháirteacha nach Ballstáit iad ná nach bhfuil comhlachaithe le Fís Eorpach (an Ailgéir, an Éigipt, an Iordáin, an Liobáin agus Maracó). 
Meastar go nglacfar an Cinneadh lena leasaítear bunghníomh PRIMA in 2024. Dá réir sin, tabharfar i gcrích Comhaontú nua maidir le Creat Airgeadais agus comhaontú ranníocaíochta le sainstruchtúr cur chun feidhme PRIMA (PRIMA-IS) atá ann cheana. Cuirfear ranníocaíocht an Aontais chun feidhme i dtrí ghealltanas bhliantúla bunaithe ar Chláir Oibre Bhliantúla PRIMA in 2025, 2026 agus 2027. 
Cuirfear síneadh le tréimhse cur chun feidhme na ngníomhaíochtaí indíreacha go dtí 2031.
[bookmark: _Toc514941977][bookmark: _Toc520485204]1.4.2.	Breisluach a bhaineann le rannpháirteachas an Aontais (d’fhéadfadh an breisluach a bheith ann mar thoradh ar fhachtóirí éagsúla, e.g. gnóthachain de thoradh comhordú, deimhneacht dhlíthiúil, breis éifeachtachta nó comhlántachtaí). Chun críocha an phointe seo, is é a chiallaíonn ‘breisluach a bhaineann le rannpháirteachas an Aontais’ an luach a thagann as idirghabháil an Aontais ar luach é atá sa bhreis ar an luach a bheadh ann dá mbeadh na Ballstáit ag feidhmiú leo féin.
I dtaca le comhpháirtíocht PRIMA Airteagal 185, meastar go mbeidh tionchair aici i dtéarmaí gníomhaíochtaí comhoibríocha taighde agus nuálaíochta den scoth, lena ndíreofar ar ailíniú na gcóras náisiúnta taighde agus nuálaíochta agus ar an taidhleoireacht eolaíochta. Le formáid institiúideach agus rannpháirtíocht an Aontais sa chomhpháirtíocht, baintear amach na tionchair nach bhféadfaí a bhaint amach trí chineálacha eile comhair ar an leibhéal náisiúnta agus i bhformáid neamh-institiúidithe. 
Léirigh PRIMA tionchar nach beag ar ghiaráil airgeadais, bhí tionchar aige ar straitéisí náisiúnta taighde agus nuálaíochta ionas go bhfuil siad ailínithe agus comhlántach le clár oibre straitéiseach PRIMA um thaighde agus um nuálaíocht agus spreag sé athchóiriú ar nósanna imeachta um chistiú taighde agus nuálaíochta sna Stáit Rannpháirteacha inar chuir nósanna imeachta náisiúnta um chistiú bac ar an gcomhar eolaíoch. Leis an bhformáid institiúidithe, cuireadh ar a gcumas do thíortha nach bhfuil comhlachaithe a bheith rannpháirteach ar comhchéim le Stáit Rannpháirteacha eile, rud nach bhféadfaí a dhéanamh i gcomhpháirtíochtaí nach bhfuil institiúidithe agus gan rannpháirtíocht an Aontais.
Deimhníodh an breisluach AE sa tuarascáil mheastóireachta eatramhach a rinne meastóirí seachtracha in 2022. 
[bookmark: _Toc514941978][bookmark: _Toc520485205]1.4.3.	Ceachtanna a foghlaimíodh ó thaithí eile den sórt sin san am a chuaigh thart
Léirigh comhpháirtíocht PRIMA le linn na chéad bhlianta dá hoibriú gur ionstraim éifeachtach í don chomhar eolaíoch idirnáisiúnta agus don taidhleoireacht eolaíochta. Thángthas ar an gconclúid sa tuarascáil mheastóireachta eatramhach go bhfuil a cuspóirí á mbaint amach aici agus go soláthraítear léi breisluach AE nach beag. Measann roinnt mhaith Stát Rannpháirteach, idir Bhallstáit den Aontas Eorpach agus tíortha nach Ballstáit den Aontas iad, gur samhail é PRIMA le haghaidh comhar taighde agus nuálaíochta, samhail a d’fhéadfaí a chur i bhfeidhm i réimsí téamacha eile amach anseo, mar a cuireadh in iúl ag cruinniú aireachta an Aontais don Réigiún Meánmhuirí in 2022, i litreacha chuig an gCoimisiún agus i ráitis ag cruinniú den Chomhairle Iomaíochais i mí na Nollag 2022. 
[bookmark: _Toc514941979][bookmark: _Toc520485206]1.4.4.	Comhoiriúnacht agus sineirgíocht fhéideartha le hionstraimí iomchuí eile
Ar an leibhéal straitéiseach, tá comhpháirtíocht PRIMA comhoiriúnach le tosaíochtaí beartais an Aontais, go háirithe an Comhaontú Glas, an Straitéis um an Oiriúnú don Athrú Aeráide, an Straitéis ‘Ón bhFeirm go dtí an Forc’, an Straitéis Bhithgheilleagair, an Plean Gníomhaíochta don Gheilleagar Ciorclach, an Comhbheartas Talmhaíochta (CBT) agus beartais maidir le hUisce.
Ar an leibhéal clársceidealaithe, tá Pleananna Oibre Bliantúla PRIMA comhordaithe go maith le hionstraimí ábhartha eile taighde agus nuálaíochta amhail an Misean Ithreach, an misean um an Oiriúnú don Athrú Aeráide nó an chomhpháirtíocht um Uisce do Chách. Tá PRIMA comhlántach le Tionscnamh na Meánmhara i gClár Oibre 2023-2024 an chláir Fís Eorpach.
Le linn thréimhse an tsínidh 2025-2027, déanfar doiciméid chlársceidealaithe PRIMA a chomhordú leis na hionstraimí agus na tionscnaimh atá ann cheana agus leis na tionscnaimh ábhartha nua a eascraíonn as Plean Straitéiseach 2025-2027 an chláir Fís Eorpach.

[bookmark: _Toc514941980][bookmark: _Toc520485207]1.5.	Fad agus tionchar airgeadais 
 tréimhse theoranta 
	i bhfeidhm ó [01/01]2025 go [31/12]2031 
	Tionchar airgeadais ó 2025 go 2027 maidir le leithreasuithe faoi chomhair gealltanas agus ó 2025 go 2031 maidir le leithreasuithe faoi chomhair íocaíochtaí. 
 tréimhse neamhtheoranta
Cuirfear chun feidhme é le linn na tréimhse tosaigh BBBB go BBBB,
agus cuirfear ag feidhmiú go hiomlán ina dhiaidh sin é.
[bookmark: _Toc514941981][bookmark: _Toc520485208]1.6.	Modhanna bainistíochta atá beartaithe[footnoteRef:30]  [30: 	Tá mionsonraí ar na modhanna bainistíochta agus tagairtí don Rialachán Airgeadais le fáil ar shuíomh gréasáin Ard-Stiúrthóireacht an Bhuiséid: https://myintracomm.ec.europa.eu/budgweb/EN/man/budgmanag/Pages/budgmanag.aspx ] 

 Bainistíocht dhíreach a dhéanann an Coimisiún
 ina ranna, lena n‑áirítear an chuid sin den fhoireann atá i dtoscaireachtaí an Aontais; 
	trí na gníomhaireachtaí feidhmiúcháin 
 Bainistíocht atá comhroinnte leis na Ballstáit 
 Bainistíocht indíreach trí chúraimí a bhaineann le cur chun feidhme an bhuiséid a shannadh dóibh seo a leanas:
 tríú tíortha nó na comhlachtaí a d’ainmnigh siad;
 eagraíochtaí idirnáisiúnta agus a ngníomhaireachtaí (tabhair sonraí);
BEI agus an Ciste Eorpach Infheistíochta;
 comhlachtaí dá dtagraítear in Airteagail 70 agus 71 den Rialachán Airgeadais;;
 comhlachtaí dlí poiblí;
 comhlachtaí arna rialú ag an dlí príobháideach agus a bhfuil misean seirbhíse poiblí acu sa mhéid go soláthraíonn siad ráthaíochtaí leordhóthanacha airgeadais;
 comhlachtaí arna rialú ag dlí príobháideach Ballstáit, ar comhlachtaí iad a bhfuil sé de chúram orthu comhpháirtíochtaí príobháideacha poiblí a chur chun feidhme agus a sholáthraíonn ráthaíochtaí leordhóthanacha airgeadais;
 daoine a gcuirtear de chúram orthu bearta sonracha a chur chun feidhme in CBES de bhun Theideal V de CAE, ar daoine iad a aithnítear sa bhunghníomh ábhartha.
I gcás ina sonraítear níos mó ná modh bainistíochta amháin, tabhair sonraí sa roinn "Nótaí" le do thoil.
Nótaí
Is éard atá i sainstruchtúr cur chun feidhme PRIMA (PRIMA-IS) fondúireacht faoi dhlí na Spáinne arna rialú ag an mBord Iontaobhaithe a dhéanann ionadaíocht ar na Stáit Rannpháirteacha. Breathnóir ar an mBord Iontaobhaithe is ea an Coimisiún Eorpach. 
Soláthrófar ranníocaíocht airgeadais an Aontais leis an tionscnamh trí PRIMA-IS. Sholáthair na Stáit Rannpháirteacha ráthaíochtaí airgeadais aonair trína nglacann siad go comhchoiteann le dliteanas airgeadais as aon chaillteanas airgeadais don Aontas suas le leibhéal na ranníocaíochta airgeadais ón Aontas. Déanfaidh na Stáit Rannpháirteacha na ráthaíochtaí airgeadais sin a athnuachan don tréimhse 2025-2027 tar éis ghlacadh bhunghníomh PRIMA leasaithe.
[bookmark: _Toc514941982][bookmark: _Toc520485209]2.	BEARTA BAINISTÍOCHTA 
[bookmark: _Toc514941983][bookmark: _Toc520485210]2.1.	Rialacha faireacháin agus tuairiscithe 
Le bunghníomh PRIMA leasaithe, déanfar na rialacha faireacháin agus tuairiscithe a ailíniú le ceanglais Rialachán (AE) 2021/695 agus Rialachán (AE, Euratom) 2018/1046. 
Tuairisceoidh PRIMA-IS ar ghníomhaíochtaí agus ar chomhlíonadh oibleagáidí na Stát Rannpháirteach ar bhonn bliantúil.
Déanfaidh an Coimisiún meastóireacht eatramhach bhreise in 2025 agus an mheastóireacht deiridh in 2030. Cuirfear torthaí na meastóireachtaí sin faoi bhráid Pharlaimint na hEorpa agus na Comhairle.
[bookmark: _Toc514941984][bookmark: _Toc520485211]2.2.	Córais bhainistíochta agus rialaithe 
[bookmark: _Toc514941985][bookmark: _Toc520485212]2.2.1.	An bonn cirt atá leis na modhanna bainistíochta, le sásraí cur chun feidhme an chistithe, leis na módúlachtaí íocaíochta agus leis an straitéis rialaithe atá beartaithe
Leanfar de chomhpháirtíocht PRIMA a chur chun feidhme i modh bainistíochta indírí le linn thréimhse an tsínidh 2025-2027. Tá údar leis sin mar mhodh cur chun feidhme le haghaidh comhpháirtíochtaí poiblí-poiblí le ranníocaíochtaí airgeadais agus ranníocaíochtaí comhchineáil ó Stáit Rannpháirteacha. 
Is é PRIMA-IS atá ann cheana a chuirfidh buiséad PRIMA chun feidhme. Sula dtabharfar i gcrích an Comhaontú nua maidir le hAistriú Cistí, fíoróidh an Coimisiún an leanann PRIMA-IS de cheanglais Rialachán (AE, Euratom) 2018/1046 maidir le bainistíocht airgeadais agus creat rialaithe inmheánaigh a chomhlíonadh agus cé na hathruithe is gá a chur chun feidhme ar an gComhaontú Tarmligin atá ann cheana. 
Cuirfear buiséid bhliantúla chun feidhme trí Phleananna Oibre Bliantúla a dhéanfaidh an Coimisiún a ghrinnscrúdú agus a fhormheas. 
Áiritheoidh an Coimisiún go gcomhlíonfaidh na rialacha is infheidhme maidir le PRIMA ceanglais an Rialacháin Airgeadais ina n‑iomláine.
Áiritheoidh socruithe faireacháin, lena n‑áirítear trí mhaoirseacht an Aontais ar rialachas na Comhpháirtíochta, chomh maith le socruithe tuairiscithe gur féidir le ranna an Choimisiúin ceanglais chuntasachta an Choláiste agus an Údaráis Bhuiséadaigh araon a chomhlíonadh.
Tá creat rialaithe inmheánaigh PRIMA-IS le haghaidh cur chun feidhme PRIMA bunaithe ar an méid seo a leanas:
•	na Caighdeáin Rialaithe Inmheánaigh, a chuireann ráthaíochtaí a bheidh coibhéiseach, ar a laghad, le ráthaíochtaí an Choimisiúin ar fáil, a chur chun feidhme;
•	nósanna imeachta chun na tionscadail is fearr a roghnú trí mheastóireacht neamhspleách a dhéanamh ar chomhaontuithe deontais agus trí chomhaontuithe deontais a thabhairt i gcrích;
•	na tionscadail agus na conarthaí a bhainistiú ar feadh thréimhse iomlán gach tionscadail;
•	seiceálacha ex‑ante a dhéanamh ar éilimh, lena n‑áirítear deimhnithe iniúchóireachta a fháil agus deimhniú ex-ante ar mhodheolaíochtaí costais;
•	iniúchtaí ex post a dhéanamh ar shampla d’éilimh mar chuid d’iniúchtaí ex post Fís Eorpach;
•	meastóireacht eolaíochta a dhéanamh ar thorthaí na dtionscadal
2.2.2.	Faisnéis faoi na rioscaí a aithníodh agus na córais rialaithe inmheánacha a cuireadh ar bun chun na rioscaí a mhaolú
(1)	Inniúlacht shainstruchtúr cur chun feidhme PRIMA-IS chun buiséad an Aontais a bhainistiú agus leasanna airgeadais an Aontais a chosaint.
Beidh an modh rialaithe i gcomhréir leis na ceanglais arna leagan amach i rialacháin airgeadais an Aontais Eorpaigh, agus go háirithe go gcoinníonn an Coimisiún de cheart aige féin a ranníocaíocht a fhoirceannadh, a laghdú nó a chur ar fionraí mura bhfuil an cur chun feidhme inghlactha nó iomchuí.
(2)	Inniúlacht stáit rannpháirteacha a ranníocaíochtaí leis an gclár a mhaoiniú.
Ní féidir cistí an Aontais a scaoileadh ach amháin de bhun fianaise ar ghealltanais airgeadais bhliantúla náisiúnta agus ar leibhéal iomchuí íocaíochtaí le rannpháirtithe náisiúnta sna tionscadail. Is coimirce eile é nach féidir le cistiú an Aontais 50 % den chistiú poiblí iomlán a sholáthraítear sa chlár a shárú.
[bookmark: _Toc514941987][bookmark: _Toc520485214]2.2.3.	Meastachán ar chost-éifeachtúlacht na rialuithe agus an bonn cirt atá leis sin (cóimheas ‘costais rialaithe ÷ luach na gcistí gaolmhara arna mbainistiú’) agus measúnú ar an leibhéal riosca earráide a mheastar a bheidh ann (tráth an íocaíocht a dhéanamh agus tráth an clár a dhúnadh) 
Ós rud é go bhfuil na rialacha maidir le rannpháirtíocht Fís Eorpach is infheidhme maidir le PRIMA cosúil leis na rialacha sin a úsáidfidh an Coimisiún ina Chlár Oibre, is féidir a mheas go mbeidh an lamháil earráide cosúil leis an lamháil a ndearna an Coimisiún foráil di maidir le Fís Eorpach, i.e. chun dearbhú réasúnach a thabhairt go bhfuil an riosca earráide le linn na tréimhse caiteachais ilbhliantúla, ar bhonn bliantúil, laistigh de raon 2‑5 %.
Féach an Ráiteas Airgeadais Reachtach maidir le Fís Eorpach le haghaidh sonraí iomlána ar an ráta earráide a bhfuiltear ag súil leis i ndáil le rannpháirtithe.
[bookmark: _Toc514941988][bookmark: _Toc520485215]2.3.	Bearta chun calaois agus neamhrialtachtaí a chosc 
Sonraigh na bearta coisctheacha agus cosanta atá ann cheana nó atá beartaithe, e.g. ón Straitéis Frithchalaoise.
Áiritheoidh an Coimisiún go gcuirfidh PRIMA-IS nósanna imeachta i bhfeidhm chun comhrac in aghaidh na calaoise ag gach céim den phróiseas bainistíochta. 
Rinneadh profáil chalaoise agus measúnú ar a dtionchar ar na tograí le haghaidh Fís Eorpach. Ar an iomlán, ba cheart do na bearta atá molta tionchar dearfach a bheith acu ar an gcomhrac in aghaidh na calaoise, go háirithe trí níos mó béime a leagan ar an iniúchóireacht rioscabhunaithe, trí mheastóireacht threisithe eolaíochta agus trí rialú treisithe eolaíochta.
Áiritheoidh an Coimisiún go bhfuil bearta iomchuí i bhfeidhm lena áirithiú, nuair a chuirtear gníomhaíochtaí arna maoiniú faoin Rialachán seo chun feidhme, go gcosnófar leasanna airgeadais an Aontais trí bhearta coisctheacha a chur i bhfeidhm in aghaidh na calaoise, an éillithe agus aon ghníomhaíochtaí neamhdhleathacha eile, trí sheiceálacha éifeachtacha a dhéanamh agus, má bhraitear neamhrialtachtaí, trí na méideanna a íocadh go mícheart a ghnóthú agus, i gcás inarb iomchuí, trí phionóis a ghearradh a bheidh éifeachtach, comhréireach agus bactha.
Beidh cumhacht ag an gCúirt Iniúchóirí iniúchtaí a dhéanamh, ar bhonn doiciméad agus seiceálacha ar an láthair, ar gach tairbhí deontais, gach conraitheoir agus gach fochonraitheoir a fuair cistí ón Aontas faoin gClár.
Féadfaidh an Oifig Eorpach Frith-Chalaoise (OLAF) seiceálacha agus cigireachtaí ar an láthair a dhéanamh ar oibreoirí eacnamaíocha a bhaineann go díreach nó go hindíreach leis an gcistiú sin i gcomhréir leis na nósanna imeachta a leagtar síos sa Rialachán 

[bookmark: _Toc514941989][bookmark: _Toc520485216]3.	AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH 
[bookmark: _Toc514941990][bookmark: _Toc520485217]3.1.	Ceannteideal an chreata airgeadais ilbhliantúil agus na línte buiséid nua atá beartaithe 
	Ceannteideal an chreata airgeadais ilbhliantúil
	Líne bhuiséid
	Saghas 
caiteachais
	Ranníocaíocht 

	
	CEANNTEIDEAL 1
Margadh Aonair, Nuálaíocht agus Digiteach – Fís Eorpach
	LD/LN[footnoteRef:31]. [31: 	LD = Leithreasuithe difreáilte / LN = Leithreasuithe neamhdhifreáilte.] 

	ó thíortha de chuid CSTE[footnoteRef:32] [32: 	CSTE: Comhlachas Saorthrádála na hEorpa. ] 


	ó thíortha is iarrthóirí[footnoteRef:33] [33: 	Tíortha is iarrthóirí agus, nuair is iomchuí, tíortha ó na Balcáin Thiar a d’fhéadfadh a bheith ina n‑iarrthóirí.] 


	ó thríú tíortha
	de réir bhrí Airteagal [21(2)(b)] den Rialachán Airgeadais 

	1
	01 02 02 60 – braisle (vi) Bia, an Bithgheilleagar, Acmhainní Nádúrtha, an Talmhaíocht agus an Comhshaol
	Difreáilte
	TÁ
	TÁ
	TÁ
	TÁ



[bookmark: _Toc514941991][bookmark: _Toc520485218]3.2.	An tionchar a mheastar a bheidh ar chaiteachas 
[bookmark: _Toc514941992][bookmark: _Toc520485219]3.2.1.	Achoimre ar an tionchar a mheastar a bheidh aige ar an gcaiteachas 
EUR milliúin (go dtí an tríú deachúil)
	Ceannteideal an chreata airgeadais 
ilbhliantúil 
	1
	Margadh Aonair, Nuálaíocht agus Digiteach – Fís Eorpach -
Braisle (vi) Bia, an Bithgheilleagar, Acmhainní Nádúrtha, an Talmhaíocht agus an Comhshaol




	
	2021
	2022
	2023
	2024
	2025
	2026
	2027
	Tar éis 2027
	IOMLÁN

	Leithreasuithe faoi chomhair oibríochtaí (roinnte de réir na línte buiséid a liostaítear faoi 3.1) 
	Gealltanais[footnoteRef:34] [34: 	Áirítear leis na gealltanais le haghaidh na mblianta 2025 agus 2026 gach EUR 1.2M do chostais riaracháin PRIMA. Áirítear leis na gealltanais le haghaidh na bliana 2027 EUR 1.2M do 2027 agus EUR 2.7M do chostais riaracháin PRIMA tar éis 2027.] 

	(1)
	
	
	
	
	34.100
	34.100
	36.800
	0
	105.000

	
	Íocaíochtaí[footnoteRef:35] [35: 	Áirítear leis na híocaíochtaí le haghaidh na mblianta 2026 agus 2027 EUR 1.2M do chostais riaracháin PRIMA. Áirítear leis na híocaíochtaí tar éis 2027 EUR 2.7M do chostais riaracháin PRIMA tar éis 2027.] 

	(2)
	
	
	
	
	1.200
	20.940
	20.940
	61.920
	105.000

	Leithreasuithe de chineál riaracháin arna maoiniú as imchlúdach an chláir[footnoteRef:36]  [36: 	Cúnamh agus caiteachas teicniúil agus/nó riaracháin ar mhaithe le cláir agus/nó bearta de chuid an Aontais (seanlínte ‘BA’) a chur chun feidhme, taighde indíreach, taighde díreach. Lena gcumhdaítear riarachán ghníomhaíochtaí Fís Eorpach. Cinntear na costais FTE ar bhonn an mheánchostais bhliantúil atá le húsáid ó 2023 ar aghaidh le haghaidh tuarastal d’Fhoireann Chonarthach (EUR 0.091) lena n‑áirítear costais riaracháin eile (EUR 0.029) dá dtagraítear do chostais foirgneamh agus TF d’fhoireann Taighde Indírigh. Tá an léiriú ar riachtanais foirne in Ard‑Stiúrthóireachtaí an Choimisiúin táscach agus neamhcheangailteach freisin.] 

	Gealltanais = Íocaíochtaí
	(3)
	
	
	
	
	0.147
	0.097 
	0.097
	0
	0.341 

	IOMLÁN leithreasuithe le haghaidh imchlúdach an chláir
	Gealltanais
	=1+3
	
	
	
	
	32.247
	34.197
	36.897
	0
	105.341

	
	Íocaíochtaí
	=2+3
	
	
	
	
	1.347 
	21.037
	21.037 
	61.920 
	105.341






	
Ceannteideal an chreata airgeadais 
ilbhliantúil 
	7
	‘Caiteachas riaracháin’



EUR milliúin (go dtí an tríú deachúil)
	
	2021
	2022
	2023
	2024
	2025
	2026
	2027
	Tar éis 2027
	IOMLÁN

	Acmhainní daonna 
	-
	-
	-
	-
	
	
	
	
	

	Caiteachas riaracháin eile 
	-
	-
	-
	-
	
	
	
	
	

	IOMLÁN leithreasuithe faoi CHEANNTEIDEAL 7 den chreat airgeadais ilbhliantúil
	(Iomlán gealltanas = Iomlán íocaíochtaí)
	-
	-
	-
	-
	
	
	
	
	


EUR milliúin (go dtí an tríú deachúil)
	
	
	
	2021
	2022
	2023
	2024
	2025
	2026
	2027
	Tar éis 2027
	IOMLÁN

	IOMLÁN leithreasuithe 
ar fud na gCEANNTEIDEAL 
den chreat airgeadais ilbhliantúil 
	Gealltanais
	
	
	
	
	34.250
	34.201
	36.902
	0
	105.353

	
	Íocaíochtaí
	
	
	
	
	1.350 
	21.041
	21.042 
	61.920 
	105.353






GA	0		GA
[bookmark: _Toc514941993][bookmark: _Toc520485220]3.2.2.	Achoimre ar an tionchar a mheastar a bheidh ag an togra/tionscnamh ar leithreasuithe de chineál riaracháin
	Ní éilíonn an togra/tionscnamh go n‑úsáidfear leithreasuithe de chineál riaracháin 
	Éilíonn an togra/tionscnamh go n‑úsáidfear leithreasuithe de chineál riaracháin mar a mhínítear thíos:
EUR milliúin (go dtí an tríú deachúil)
	Blianta
	2021
	2022
	2023
	2024
	2025
	2026
	2027
	IOMLÁN



	CEANNTEIDEAL 7 
den chreat airgeadais ilbhliantúil
	
	
	
	
	
	
	
	

	Acmhainní daonna 
	
	
	
	
	
	
	
	

	Caiteachas riaracháin eile 
	
	
	
	
	
	
	
	

	Fo-iomlán CHEANNTEIDEAL 7 
den chreat airgeadais ilbhliantúil 
	
	
	
	
	
	
	
	



	Lasmuigh de CHEANNTEIDEAL 7[footnoteRef:37] 
den chreat airgeadais ilbhliantúil  [37: 	Cúnamh agus caiteachas teicniúil agus/nó riaracháin ar mhaithe le cláir agus/nó bearta de chuid an Aontais (seanlínte ‘BA’) a chur chun feidhme, taighde indíreach, taighde díreach. ] 


	
	
	
	
	
	
	
	

	Acmhainní daonna 
	
	
	
	
	0.091
	0.091
	0.091
	0.273

	Caiteachas eile 
de chineál riaracháin
	
	
	
	
	0.056
	0.006
	0.006
	0.068

	Fo-iomlán 
lasmuigh de CHEANNTEIDEAL 7 
den chreat airgeadais ilbhliantúil 
	
	
	
	
	0.147
	0.097
	0.097
	0.341



	IOMLÁN
	
	
	
	
	0.147
	0.097
	0.097
	0.341


Cumhdófar na hacmhainní daonna is gá agus caiteachas eile de chineál riaracháin le leithreasuithe ón Ard-Stiúrthóireacht a bhfuil bainistíocht an bhirt faoina gcúram cheana agus/nó atá ath-imlonnaithe laistigh den Ard-Stiúrthóireacht, mar aon le haon leithdháileadh breise a d’fhéadfaí a thabhairt don Ard-Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.


3.2.2.1.	Na hacmhainní daonna a mheastar a bheidh riachtanach
	Ní éilíonn an togra/tionscnamh go n‑úsáidfear acmhainní daonna. 
	Éilíonn an togra/tionscnamh go n‑úsáidfear acmhainní daonna mar a mhínítear thíos[footnoteRef:38] [38: 	Tá an léiriú ar riachtanais foirne in Ard‑Stiúrthóireachtaí an Choimisiúin táscach agus neamhcheangailteach freisin.] 

Sloinnfear an meastachán in aonaid de choibhéis lánaimseartha
	Blianta
	2021
	2022
	2023
	2024
	2025
	2026
	2027

	□ Poist don phlean bunaíochta (oifigigh agus foireann shealadach)

	Ceanncheathrú agus Oifigí Ionadaíocht an Choimisiúin
	
	
	
	
	
	
	

	Toscaireachtaí
	-
	-
	-
	-
	-
	-
	-

	Taighde
	-
	-
	-
	-
	-
	-
	-

	□ Foireann sheachtrach (i gcoibhéis lánaimseartha: FTE) - AC, AL, END, INT agus JED [footnoteRef:39] [39: 	AC = Ball foirne ar conradh; AL= Ball foirne áitiúil; END= Saineolaí náisiúnta ar iasacht; INT= Ball foirne gníomhaireachta; JPD = Saineolaithe sóisearacha i dtoscaireachtaí. ] 

Ceannteideal 7

	Maoinithe ó CHEANNTEIDEAL 7 den chreat airgeadais ilbhliantúil 
	- sa cheanncheathrú
	-
	-
	-
	-
	-
	-
	-

	
	- i dtoscaireachtaí 
	-
	-
	-
	-
	-
	-
	-

	Maoinithe ó imchlúdach an chláir [footnoteRef:40] [40: 	Fo-uasteorainn d’fhoireann sheachtrach arna cumhdach ag leithreasuithe faoi chomhair oibríochtaí (na seanlínte ‘BA’).] 

	- sa cheanncheathrú
	-
	-
	-
	-
	
	
	

	
	- i dtoscaireachtaí 
	-
	-
	-
	-
	-
	-
	-

	Taighde
	-
	-
	-
	-
	1
	1
	1

	Eile (sonraigh)
	-
	-
	-
	-
	-
	-
	-

	IOMLÁN
	-
	-
	-
	-
	1
	1
	1


Soláthrófar na hacmhainní daonna is gá le baill foirne ón Ard-Stiúrthóireacht a bhfuil bainistíocht an bhirt faoina gcúram cheana agus/nó a ath-imlonnófar laistigh den Ard-Stiúrthóireacht, mar aon le haon leithdháileadh breise a d’fhéadfaí a thabhairt don Ard-Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.

Cur síos ar na cúraimí a bheidh le déanamh:
	Oifigigh agus pearsanra sealadach
	neamhbhainteach

	Pearsanra seachtrach
	Oifigeach Beartais le haghaidh maoirseacht chláir agus treoraíocht bheartais agus cúraimí agus freagrachtaí riaracháin meastóireachta/rialachais don Choimisiún. Ionadaíocht a dhéanamh ar an gCoimisiún Eorpach i gcomhlachtaí cinnteoireachta uile na Comhpháirtíochta (Bord Iontaobhaithe PRIMA-IS) agus comhlíonadh an Bhunghnímh agus bheartais an Aontais a áirithiú.











GA	0		GA
[bookmark: _Toc514941994][bookmark: _Toc520485221]3.2.3.	Ranníocaíochtaí ó thríú páirtithe 
I gcás an togra/tionscnaimh seo:
	ní dhéantar foráil maidir le cómhaoiniú le tríú páirtithe
	déantar foráil maidir leis an gcómhaoiniú le tríú páirtithe atá réamh-mheasta thíos:
Leithreasuithe in EUR milliúin (go dtí an 3ú deachúil)
	Blianta
	2021
	2022
	2023
	2024
	2025
	2026
	2027
	IOMLÁN

	Stáit Rannpháirteacha 
	
	
	
	
	35.000
	35.000
	35.000
	105.000

	IOMLÁN leithreasuithe cómhaoinithe 
	
	
	
	
	35.000
	35.000
	35.000
	105.000



[bookmark: _Toc514941995][bookmark: _Toc520485222]3.3.	An tionchar a mheastar a bheidh ar ioncam 
	Ní bheidh tionchar airgeadais ar bith ag an togra ar ioncam.
	Beidh an tionchar airgeadais seo a leanas ag an togra/tionscnamh:
	ar acmhainní dílse 
	ar ioncam eile
má tá an t‑ioncam sannta do línte caiteachais, sonraigh sin 	
EUR milliúin (go dtí an tríú deachúil)
	Líne buiséid ioncaim:
	Tionchar an togra/tionscnaimh[footnoteRef:41] [41: 	A fhad a bhaineann le hacmhainní dílse traidisiúnta (dleachtanna talmhaíochta, tobhaigh siúcra), ní mór na méideanna a luaitear a bheith ina nglanmhéideanna, i.e. méideanna comhlána agus 20 % de na costais bhailiúcháin a bheith bainte astu.] 


	
	2021
	2022
	2023
	2024
	2025
	2026
	2027

	Airteagal ………….
	
	
	
	
	
	
	


I gcás ioncam ilghnéitheach atá sannta, sonraigh na línte buiséid a n‑imrítear tionchar orthu.

Aon rud eile (e.g. an modh nó an fhoirmle a úsáideadh chun an tionchar ar ioncam a ríomh nó aon fhaisnéis eile). 
image1.emf
   

 AN COIMISIÚN   EORPACH   

An Bhruiséil, 28.6.2023    COM(2023) 359 final   2023/0207 (COD)     Togra le haghaidh   CINNEADH Ó PHARLAIMINT NA hEORPA AGUS ÓN gCOMHAIRLE   lena leasaítear Cinneadh (AE) 2017/1324 a mhéid a bhaineann le leanúint de  rannpháirtíocht an Aontais sa Chomhpháirtíocht maidir le Taighde agus Nuálaíocht i  Limistéar na Meánmhara (PRIMA) faoin gclár Fís Eorpach  


